CELEX: 52018PC0337
Language: ga
Date: 2018-05-28
Title: Togra le haghaidh RIALACHÁN Ó PHARLAIMINT NA hEORPA AGUS ÓN gCOMHAIRLE maidir le híoscheanglais le haghaidh athúsáid uisce

AN COIMISIÚN EORPACH
            An Bhruiséil,28.5.2018
            COM(2018) 337 final
            2018/0169(COD)
            Togra le haghaidh
            RIALACHÁN Ó PHARLAIMINT NA hEORPA AGUS ÓN gCOMHAIRLE
            maidir le híoscheanglais le haghaidh athúsáid uisce
            (Téacs atá ábhartha maidir le LEE)
            {SEC(2018) 249 final}{SWD(2018) 249 final}{SWD(2018) 250 final}
            
               
         
         
            
               MEABHRÁN MÍNIÚCHÁIN
            
            
               1.COMHTHÉACS AN TOGRA
            
            
               •Cúiseanna agus cuspóirí an togra
            
            
               Is acmhainn theoranta atá san uisce in AE, agus tá an tríú cuid de chríoch AE ag fulaingt le struis uisce. Mar thoradh ar riachtanais an daonra a bhfuil fás fúthu i gcónaí agus mar thoradh ar an athrú aeráide, beidh dúshlán níos mó fós ag baint le hinfhaighteacht uisce ar mhéid agus ar cháilíocht dóthanach san Eoraip amach anseo. Is í an ró-astarraingt uisce, go háirithe d’uisciú talmhaíoch
                  1
                ach don úsáid thionsclaíoch agus d’fhorbairt uirbeach freisin, ceann de na príomhbhagairtí ar chomhshaol uisce AE, agus tá infhaighteacht uisce ar cháilíocht chuí ina choinníoll criticiúil don fhás in earnálacha eacnamaíocha a bhraitheann ar uisce agus sa tsochaí go ginearálta. Meastar gurb ionann na tionchair fhoriomlána ar an ngeilleagar mar thoradh ar an triomach in 2003 agus ar a laghad EUR 8.7 billiún (a bhaineann go príomha le tíortha na Meánmhara, an Fhrainc agus an Ríocht Aontaithe), arna dtomhais mar chaillteanais mheasta a d’eascair go díreach as an triomach (CE, 2007). Is féidir tionchar eacnamaíoch suntasach a bheith ag éifeachtaí láithreacha triomaigh, amhail damáiste do thalmhaíocht agus do bhonneagar, chomh maith le héifeachtaí níos indírí, amhail drogall infheistíocht a dhéanamh i gceantar atá i mbaol. 
            
            
               Mar thoradh ar an athrú aeráide, tá minicíocht agus déine triomaigh, chomh maith leis an damáiste comhshaoil agus eacnamaíoch a dhéanann siad méadaithe go mór le tríocha bliain anuas: idir 1976 agus 2006 d’ardaigh an líon ceantar agus daoine a raibh tionchar ag triomaigh orthu faoi bheagnach 20 % agus b’ionann costais fhoriomlána na dtriomach agus EUR 100 billiún (CE, 2012). D’fhéadfadh na triomaigh ó shamhraidh 2017 an caillteanas eacnamaíoch a léiriú tuilleadh; bhí earnáil feirmeoireachta na hIodáile amháin ag tuar caillteanais de EUR 2 bhilliún
                  2
               . Meastar go leanfaidh an treocht seo ar aghaidh anois agus gan an ganntanas uisce teoranta a thuilleadh do roinnt ceantar san Eoraip, ach go bhfuil sé ina chúis imní ar fud na hEorpa le hiarmhairtí comhshaoil agus eacnamaíocha suntasacha ann. D’fhéadfadh sé seo tionchar a imirt ar iomaíocht agus ar fheidhmíocht éifeachtach an mhargaidh inmheánaigh. Chun freagairt don fhadhb seo, ba cheart acmhainní uisce na hEorpa a bhainistiú ar bhealach níos éifeachtúla. Sa Teachtaireacht ón gCoimisiún chuig Parlaimint na hEorpa agus chuig an gComhairle maidir le Ganntanais uisce agus Triomaigh
                  3
                leagtar amach ordlathas na mbeart gur cheart do na Ballstáit a bhreithniú agus ganntanas uisce agus triomaigh á mbainistiú acu, ag aibhsiú gur gá tosaíocht a dhéanamh de shábháil uisce agus gur cheart na féidearthachtaí uile a fhiosrú chun éifeachtacht uisce a fheabhsú. Mar chuid de chur chuige le haghaidh bainistiú comhtháite uisce, chomh maith le coigilteas uisce, cuireann fuíolluisce cóireáilte ó ionaid chóireála fuíolluisce uirbigh rogha mhalartach iontaofa ar an soláthar uisce ar fáil chun críoch éagsúil. Astu sin, tá an fhéidearthacht is mó ag uisciú talmhaíoch do ghlacadh níos mó na hathúsáide uisce agus do rannchuidiú le ganntanas uisce ar fud AE a mhaolú. Tá tionchar comhshaoil níos ísle ag athúsáid fuíolluisce cóireáilte go ginearálta ná mar shampla aistrithe uisce nó díshalannú, agus tá réimse buntáistí comhshaoil, eacnamaíocha agus sóisialta ag baint leis. Ina theannta sin, cuireann sé fad le saolré an uisce, ag cabhrú chun acmhainní uisce a chaomhnú dá réir agus na spriocanna maidir le geilleagar ciorclach á gcomhlíonadh ina niomláine freisin. Sa lá atá inniu ann, cé nach bhféadfadh athúsáid uisce leis féin na fadhbanna ganntanais uisce in AE a réiteach, tá glacadh na gcleachtas maidir le hathúsáid uisce ag titim i bhfad faoin bhféidearthacht iomlán atá aige, agus an-éagsúlacht sna cleachtais ar fud na mBallstát.
            
            
               
                  Is é an cuspóir ginearálta ná rannchuidiú le ganntanas uisce ar fud AE a mhaolú, i gcomhthéacs oirniú don athrú aeráide, go háirithe trí mhéadú a dhéanamh ar ghlacadh na hathúsáide uisce, go speisialta le haghaidh uisciú talmhaíochta i gcás ina bhfuil sin ábhartha agus costéifeachtach agus fós a áirithiú go gcoinnítear ardleibhéil cosanta don tsláinte phoiblí agus don chomhshaol. Trí íoscheanglais chomhchuibhithe (go háirithe príomhpharaiméadair ar phataigíní tagartha) a shocrú maidir le cáilíocht an uisce athshlánaithe agus faireachán, chomh maith le cúraimí bainistithe riosca comhchuibhithe, d’áireofaí machaire chomhréidh dóibh siúd a bhíonn ag dul don athúsáid uisce agus dóibh siúd a bhfuil tionchar aige orthu, dhéanfaí constaicí a d’fhéadfadh a bheith ar shaorghluaiseacht earraí talmhaíochta uiscithe le huisce athshlánaithe a chosc, d’áireofaí cosaint don tsláinte agus don chomhshaol agus dá bhrí sin chuirfí leis an muinín i gcleachtas na hathúsáide uisce. Meastar go bhféadfadh an ionstraim bheartaithe a bheith freagrach as athúsáid uisce san uisciú talmhaíoch ar mhéid 6.6 billiún m3 in aghaidh na bliana, i gcomparáid le 1.7 billiún m3 in aghaidh na bliana in éagmais aon chreat rialála AE. Trí athúsáid a dhéanamh ar níos mó ná 50 % den toirt iomlán uisce atá ar fáil go teoiriciúil don uisciú ó ionaid chóireála fuíolluisce in AE sheachnófaí níos mó ná 5 % den astarraingt díreach ó dhobharlaigh agus screamhuisce, agus laghdú níos mó ná 5 % ar strus uisce ar an iomlán mar thoradh air. Trí ghníomhú anois, rannchuideofaí le strus uisce a mhaolú in áiteanna in AE ar fadhb cheana é agus freisin d’ullmhófaí oibreoirí agus feirmeoirí le bheith réidh le gníomhú sna ceantair sin de AE ina mbeidh méadú ar an strus uisce le brath sna blianta atá le teacht. 
               
            
            
               Aithnítear an gá atá aghaidh a thabhairt ar an bhfadhb ar leibhéal AE sa teachtaireacht ón gCoimisiún ‘Treoirphlean chun Acmhainní Uisce na hEorpa a Chosaint’ (COM(2012) 673). Sa Seiceáil oiriúnachta ar bheartas Fionnuisce AE (SWD(2012) 393) a foilsíodh i mí na Samhna 2012 mar bhunchloch den Treoirphlean, thángthas ar an gconclúid ‘gur gá brath níos mó ar roghanna soláthair uisce malartacha le tionchar íseal comhshaoil’ chun dul i ngleic leis an nganntanas uisce. Cuireadh roinnt gníomhaíochtaí chun athúsáid uisce a chur chun cinn san áireamh sa Teachtaireacht ón gCoimisiún ‘An Ciorcal a shlánú — plean gníomhaíochta ó AE don Gheilleagar Ciorclach’ (COM(2015) 614), lena náirítear gníomh chun togra reachtach a ullmhú i ndáil le híoscheanglais maidir le hathúsáid uisce d’uisciú agus le hathlíonadh screamhuisce. Tá an togra seo curtha san áireamh i gClár Oibre an Choimisiúin Eorpaigh do 2017 agus 2018 mar go rannchuidíonn sé leis na tosaíochtaí polaitiúla arna socrú ag an gCoimisiún chun geilleagar níos ciorclaí a chur chun cinn. Ina theannta sin, d’fhéadfadh sé comhlánú a dhéanamh ar an nuachóiriú atá beartaithe amach anseo don Chomhbheartas Talmhaíochta.
                  4
                Ar deireadh, rannchuidíonn an Rialachán atá beartaithe le cur chun feidhme AE ar na Spriocanna Forbartha Inbhuanaithe (SDGanna) agus go háirithe le SDG 6 maidir le hUisce Glan agus Sláintíocht, a leagann síos mar sprioc méadú suntasach a dhéanamh ar athchúrsáil agus athúsáid shábháilte uisce go domhanda faoi 2030.
            
            
               Thug an Chomhairle dá haire mar dhíol spéise go raibh sé i gceist aghaidh a thabhairt ar athúsáid uisce le togra reachtach nua, ina conclúidí ar na Teachtaireachtaí ón gCoimisiún maidir leis an Treoirphlean agus maidir leis an nGeilleagar Ciorclach agus ina conclúidí maidir le Bainistiú Uisce Inbhuanaitheach (11902/16). Ina theannta sin, sa Rún ó Pharlaimint na hEorpa i Meán Fómhair 2015 maidir le hobair a lean as an Tionscnamh Eorpach ó na Saoránaigh ‘Right2Water’ agus sa tuairim ó Choiste na Réigiún, i Nollaig 2016 maidir le ‘Córas bainistithe uisce éifeachtach: cur chuige maidir le réitigh nuálacha’ moladh don Choimisiún creat reachtach maidir le hathúsáid uisce a tharraingt suas. 
            
            
               •Comhsheasmhacht le forálacha beartais atá sa réimse beartais cheana
            
            
               San am i láthair, déantar athúsáid uisce a shainaithint agus a spreagadh cheana i bhforálacha dhá ionstraim AE atá ann cheana, ach ní shonraíonn siad coinníollacha don athúsáid áfach:
            
            
               ·An Treoir Réime maidir le hUisce (2000/60/CE, CTU): luaitear athúsáid uisce mar cheann de na bearta forlíontacha féideartha in Iarscríbhinn VI, cuid B den Treoir sin;
            
            
               ·An Treoir maidir le Cóireáil Fuíolluisce Uirbigh (91/271/CEE, UWWTD): leagtar síos in Airteagal 12 ann, mar chuid de choinníoll maidir le sileadh fuíolluisce go ‘ndéanfar fuíolluisce cóireáilte a athúsáid aon uair is iomchuí. Déanfaidh bealaí diúscartha na héifeachtaí díobhálacha ar an gcomhshaol a íoslaghdú.’.
            
            
               Sa Chreat-Treoir Uisce, tá dul i ngleic le ganntanas uisce ar cheann de na príomhghnéithe i mbainistiú uisce. Leagtar amach inter alia sprioc lárnach go ndéanfar stádas maith a bhaint amach d’uiscí na hEorpa faoi 2015 sa reachtaíocht seo. Cuireann sé de cheangal ar Bhallstáit staid a nuisce a thréithriú i dtéarmaí brú ó ghníomhaíochtaí daonna agus ‘cláir de bhearta’ a shocrú chun sprioc an dea-stádais a bhaint amach. Is cuid iad na cláir sin de Phleananna Bainistíochta Abhantracha, atá le hathbhreithniú agus le tuairisciú chuig an gCoimisiún gach 6 bliana. In 2007, sa bheartas AE maidir le ganntanas uisce agus triomaigh (COIM(2007) 414) rinneadh mionléiriú ar an gcaoi le pleanáil ganntanas uisce a chomhtháthú isteach i bPleananna Bainistíochta Abhantracha, lena náirítear úsáid iomchuí praghsála uisce agus ceanglais éiceolaíochta do shruthanna abhann. Shonraigh sé ordlathas na mbeart gur cheart do na Ballstáit a bhreithniú agus ganntanas uisce agus triomaigh á mbainistiú acu, le tosaíocht do bhearta sábhála agus éifeachtúlacht uisce, agus gan breithniú le déanamh ar bhonneagair bhreise soláthair uisce mar rogha ach amháin nuair a bheidh gach rogha eile curtha as an áireamh. Tá an Rialachán maidir le hathúsáid uisce atá beartaithe le breithniú laistigh de chur chuige comhtháite bainistithe uisce den sórt sin. Thairis sin, déanfaidh an Rialachán beartaithe comhlánú ar an Treoir maidir le Cóireáil Fuíolluisce Uirbigh.
            
            
               Dhéanfadh togra le haghaidh Rialacháin comhlánú ar an gcreat reachtach AE atá ann cheana maidir le huisce, agus bheadh sé comhleanúnach leis gan ísliú a dhéanamh ar leibhéil infheidhme don chosaint chomhshaoil, go háirithe:
            
            
               ·An Creat-Treoir Uisce, an Treoir Screamhuisce, an Treoir maidir le Caighdeáin na Cáilíochta Comhshaoil, an Treoir maidir le Cóireáil Fuíolluisce Uirbigh, an Treoir um Shloda Séarachais, an Treoir Réime Dramhaíola, an Rialachán maidir le Clárú, Meastóireacht, Údarú, agus Srianadh Ceimiceán agus an Treoir Níotráití.
            
            
               ·Sábháilteacht Bia, go háirithe an Rialachán maidir le Sláinteachas Earraí Bia. 
            
            
            
               •Comhsheasmhacht le beartais eile de chuid an Aontais
            
            
               Tá sprioc ginearálta an togra i gcomhréir go hiomlán leis an 7ú Clár Gníomhaíochta Comhshaoil
                  5
                agus, ar leibhéal domhanda, le Clár Oibre 2030 don Fhorbairt Inbhuanaithe de chuid na Náisiún Aontaithe agus le sprioc forbartha inbhuanaithe Uimh. 6 ‘Rochtain ar uisce agus sláintíocht a áirithiú do gach duine’ a bhaint amach, go háirithe maidir leis an dá sprioc seo a leanas:
            
         
         
            
               ·Faoi 2030, cáilíocht uisce a fheabhsú trí thruailliú a laghdú, dumpáil a dhíothú agus scaoileadh ceimiceán agus ábhair ghuaisigh a íoslaghdú, an cion fuíolluisce neamhchóireáilte a laghdú faoina leath agus athchúrsáil agus athúsáid shábháilte a mhéadú go suntasach ar fud an domhain;
            
            
               ·Faoi 2030, méadú suntasach a dhéanamh ar éifeachtacht úsáide uisce sna hearnálacha uile agus asbhaintí agus soláthar inbhuanaitheach fionnuisce a áirithiú chun aghaidh a thabhairt ar ghanntanas uisce agus líon na ndaoine atá thíos le ganntanas uisce a laghdú go suntasach.
            
            
               Rannchuideodh an togra le cur chun feidhme roinnt beartas AE eile, go háirithe na beartais AE maidir le hoiriúnú don athrú aeráide agus cosc tubaistí agus an tionscnaimh shuaitheanta ‘an Eoraip atá Tíosach ar Acmhainní’ faoin straitéis Eoraip 2020. 
            
            
               2.BUNÚS DLÍ, COIMHDEACHT AGUS COMHRÉIREACHT
            
            
               •An bunús dlí
            
            
               Tá an togra bunaithe ar Airteagal 192(1) den Chonradh ar Fheidhmiú an Aontais Eorpaigh (sean-Airteagal 175 den Chonradh ag bunú an Chomhphobail Eorpaigh) toisc gurb ionann a príomhchuspóir agus cáilíocht an chomhshaoil a chaomhnú, a chosaint agus a fheabhsú; sláinte an duine a chosaint, rannchuidiú le húsáid stuama agus réasúnach acmhainní nádúrtha agus bearta a chur chun cinn ar leibhéal idirnáisiúnta chun dul i ngleic le fadhbanna comhshaoil domhanda nó réigiúnacha, agus go háirithe an tathrú aeráide a chomhrac. Táthar ag súil freisin go rannchuideoidh an togra le feidhmiú an mhargaidh inmheánaigh.
            
            
               •Coimhdeacht (maidir le hinniúlacht neamheisiach) 
            
            
               Tá inniúlacht chomhroinnte ag an Aontas Eorpach leis na Ballstáit chun an comhshaol agus an tsláinte a rialáil i réimse an uisce. Is é an bhrí atá leis sin nach bhféadfaidh an tAontas Eorpach reachtaíocht a thabhairt isteach ach amháin a mhéid a cheadaítear dó leis na Conarthaí, agus aird chuí á tabhairt aige ar phrionsabail an riachtanais, na coimhdeachta agus na comhréireachta.
            
            
               Déanfar cuspóirí an Rialacháin seo, eadhon an comhshaol agus sláinte an duine a chosaint ar na héifeachtaí díobhálacha a ghabhann le haon éilliú ar uisce athshlánaithe, a ghnóthú trí íoscheanglais maidir le cáilíocht uisce, bearta faireacháin agus coisctheacha agus na príomhchúraimí bainistithe riosca a shocrú ar leibhéal an Aontais. 
            
            
               Maidir le cosaint chomhshaoil, tá údar freisin le gníomhaíocht ar leibhéal Aontais maidir le bainistíocht uisce mar go bhfuil gné idirnáisiúnta ag gabháil le 60 % d’abhantracha AE, iad roinnte ag idir 2 agus 19 dtír (an Danóib); ní leor dá bhrí sin, gníomhaíocht a ghlacann Ballstáit aonair nó roinnt Ballstát, mar shampla maidir le gnéithe cainníochtúla de bhainistiú uisce agus truailliú uisce trasteorann. Thairis sin, má ghníomhaíonn Ballstáit ina naonar, is dócha go mbeidh na constaicí teicniúla maidir le hathúsáid uisce agus na costais ghaolmhara níos airde ná mar is gá. 
            
            
               Tá údar maith le hidirghabháil AE maidir le hathúsáid uisce d’uisciú talmhaíoch chun nach ndéanfaidh ceanglais éagsúla i ndlínsí aonair tionchar diúltach a imirt ar an gcothrom iomaíochta (e.g. idir feirmeoirí agus saothróirí), rud a chruthódh constaicí sa mhargadh inmheánach, go háirithe do tháirgí talmhaíochta príomhúla. Sa bhreis air sin, d’fhéadfaí ceanglais éagsúla a úsáid mar argóint chun srian a chur ar allmhairiú táirgí bia ó Bhallstáit a bhfuil amhras ann go bhfuil ceanglais níos ísle acu, mar a léiríodh i ráig E. coli in 2011
                  6
               . Sa staid reatha ní ráthaítear cothrom iomaíochta idir táirgeoirí bia ó thíortha éagsúla; ní thugann creat rialála reatha AE aghaidh ar mhodúlachtaí sonracha na dtáirgí talmhaíochta arna nuisciú le fuíolluisce cóireáilte. Is freagairt iomchuí ar leibhéal AE é aghaidh a thabhairt ar chonstaicí dá leithéid, ag cur san áireamh beartais AE maidir le sábháilteacht bia, sláinte, talmhaíocht, aeráid agus fuinneamh.
            
            
               Tá údar breise le gníomhaíocht AE mar gur bacainn iad ceanglais atá éagsúil agus athraitheach i ngach dlínse do chothrom iomaíochta a chruthú d’infheistíochtaí i nuálaíocht agus le haghaidh athúsáid uisce. Is beag seans gur féidir le rialálaithe náisiúnta comhchuibhiú ar a gceanglais rialála a chomhordú mar go bhfuil an líon Ballstát i gceist ró-mhór agus ag méadú. 
            
            
               •Comhréireacht
            
            
               
                  Is freagairt chomhréireach ar an sprioc maidir le cothú a dhéanamh ar fhorbairt athúsáid shábháilte fuíolluisce cóireáilte é an Rialachán beartaithe maidir le híoscheanglais le haghaidh athúsáid uisce, go háirithe in uisciú talmhaíoch, i gcomhcheangal le gníomhaíochtaí neamhrialála eile mar a leagtar amach sa Phlean Gníomhaíochta don Gheilleagar Ciorclach. Ní théann sé thar a bhfuil riachtanach chun an cuspóir sin a ghnóthú. Ní chuirtear isteach ar shaincheart na mBallstát maidir lena mhéid a dhéanfar athúsáid uisce a spreagadh. 
               
            
            
               D’fhéadfaí fuíolluisce cóirithe a úsáid do réimse leathan cuspóirí. Sa Teachtaireacht ó 2015 ‘An Ciorcal a shlánú — plean gníomhaíochta ó AE don Gheilleagar Ciorclach’ (COIM/2015/614) agus sa Measúnú Tionchar, sainaithníodh uisciú talmhaíoch mar an phríomhfhoinse fhéideartha éilimh ar athúsáid uisce toisc an fhéidearthacht is mó a bheith aige i dtéarmaí níos mó úsáid a bheith á bhaint as, maolú ar ghanntanas agus ábharthacht AE.
            
            
               •An rogha ionstraime
            
            
               Sa mheasúnú tionchair don togra seo rinneadh breithniú ar raon iomlán na nionstraim dlí, eadhon leasú a dhéanamh ar cheann de na Treoireacha atá ann cheana, Treoir nó Rialachán nua, nó Treoraíocht. 
            
            
               Agus breithniú ar bun maidir le reachtaíocht nua ar athúsáid uisce, rogha fhéideartha amháin a bhí ann ná leasú a dhéanamh ar chreat atá ann cheana agus ina bhfuil athúsáid uisce luaite cheana, go sonrach an Treoir maidir le Cóireáil Fuíolluisce Uirbigh. Bheadh gá do gach Ballstát Treoir leasaithe nó nua a thrasuí sa reachtaíocht náisiúnta, áfach. Cé gur rogha thréitheach gan dabht é athúsáid uisce do go leor Ballstát, ní mór a bhreithniú nach bhfuil ceanglais maidir le hathúsáid uisce i bhfeidhm (i reachtaíocht nó i gcaighdeáin neamhrialála náisiúnta) ach ag 6 Bhallstát (An Chipir, an Ghréig, an Spáinn, an Fhrainc, an Iodáil agus an Phortaingéil) san am i láthair. Le treoir leasaithe nó nua, leanfadh gá le trasuíomh do gach Ballstát agus chaithfí solúbthacht a fhágáil i dtrasuíomh na gceanglas. Cé go ndéanfadh sé sin freastal ar na héagsúlachtaí ar fud AE, chuirfeadh sé srian suntasach ar bhaint amach na gcuspóirí, go háirithe maidir leis an gcomhchuibhiú íosta ar na ceanglais le haghaidh uisce athshlánaithe agus an modheolaíocht chun tabhairt faoi bhainistiú riosca, chomh maith le cothrom iomaíochta coitianta a shocrú. Sainaithníodh an srian seo cheana sa mheasúnú tionchair a bhain leis an ‘Treoirphlean chun Acmhainní Uisce na hEorpa a Chosaint’ inarbh é an rialachán an taon rogha beartais rialála a ndearnadh dianmheasúnú air ar deireadh. Is féidir solúbthacht don oiriúnú do chomhthéacsanna áitiúla, arb ionann é de réir dealraimh agus an phríomhargóint do Threoir nó do leasú ar Threoir, a bhaint amach le huirlisí eile, go sonrach bainistiú riosca comhchoiteann a thabhairt isteach mar atá beartaithe. 
            
            
               Maidir le foirm na hionstraime dlí, breithnítear sa mheasúnú tionchair go bhféadfadh Treoir agus Rialachán araon a bheith oiriúnach, agus tá buntáistí agus míbhuntáistí ar leith ag baint leis an dá cheann. Dhéanfadh Rialachán freastal níos fearr ar chineál cumasaithe an tionscnaimh, go háirithe do na Ballstáit sin ina mbraitear go bhfuil athúsáid uisce úsáideach nó ina bhfuil leasanna gnó láidir iontu cheana chun teicneolaíochtaí athúsáidte uisce a fhorbairt. D’fhéadfadh sé le Treoir, go mbeadh níos mó solúbthachta ann i dtaobh ceanglais náisiúnta níos déine a leagan síos agus ualach trasuímh a chur ar na Ballstáit uile, cé nach bhfuil athúsáid uisce ábhartha iontu uile san am i láthair.
            
            
               Ar deireadh roghnaíodh an Rialachán mar an ionstraim dlí is iomchuí chun na cuspóirí a bhaint amach ar na cúiseanna a leanas:
            
         
         
            
               ·Bheadh sé infheidhme go díreach d’oibreoirí gnólachtaí (i dteannta Ballstáit), ag spreagadh glacadh an mhargaidh dá réir, b’fhéidir fiú sna Ballstáit nach bhfuil ganntanas uisce ina fhadhb iontu faoi láthair ach ina bhfuil teicneolaíochtaí maithe ‘glasa’ á dtáirgeadh. D’fhéadfadh sé sin tionchar dearfach a imirt ar thaighde agus nuálaíocht, chomh maith le teacht chun cinn teicneolaíochtaí is fearr agus deiseanna gnó nua sa mhargadh inmheánach. 
            
            
               ·Thiocfadh Rialachán i bhfeidhm i bhfad níos tapúla ná aon leasú féideartha a dhéanfaí amach anseo ar an Treoir maidir le Cóireáil Fuíolluisce Uirbigh (a bhfuil sé i gceist go gcuirfear i gcríoch an mheastóireacht leanúnach atá á déanamh ina leith in 2019; is tar éis próisis measúnaithe tionchair amháin a d’fhéadfaí aon togra reachtach ina dhiaidh sin a dhéanamh), agus an phríomhsprioc maidir le haghaidh a thabhairt ar ghanntanas uisce á bhaint amach dá réir. 
            
            
               3.TORTHAÍ Ó MHEASTÓIREACHTAÍ EX POST, Ó CHOMHAIRLIÚCHÁIN LEIS NA PÁIRTITHE LEASMHARA AGUS Ó MHEASÚNUITHE TIONCHAIR
            
            
               •Meastóireachtaí ex post/seiceálacha oiriúnachta ar an reachtaíocht atá ann cheana
            
            
               Aithnítear an gá atá ann aghaidh a thabhairt ar an bhfadhb ar leibhéal AE sa teachtaireacht ón gCoimisiún ‘Treoirphlean chun Acmhainní Uisce na hEorpa a Chosaint’ (COM(2012) 673). Sa Seiceáil oiriúnachta ar bheartas Fionnuisce AE (SWD(2012) 393) a foilsíodh i mí na Samhna 2012, mar bhunchloch den Treoirphlean, rinneadh measúnú ar fheidhmíocht na mbearta a glacadh, i réimsí beartas comhshaoil agus eile, maidir leis na cuspóirí a bhí aontaithe cheana i gcomhthéacs bheartais uisce a bhaint amach. Rinneadh sainaithint freisin ann ar na bearnaí móra atá le líonadh chun cuspóirí comhshaoil a thabhairt i gcrích ar bhealach níos éifeachtaí. Maidir le hathúsáid uisce, thángthas ar an gconclúid sa Seiceáil oiriúnachta ‘gur gá brath níos mó ar roghanna soláthair uisce malartacha le tionchar íseal comhshaoil’ chun dul i ngleic leis an nganntanas uisce. 
            
            
               •Comhairliúcháin leis na páirtithe leasmhara
            
            
               Cuireadh tús in 2012 leis an bpróiseas comhairliúcháin ar thionscnamh AE nua féideartha maidir le hathúsáid uisce agus lean sé ar aghaidh go dtí mí Iúil 2017 i bhfoirmeacha éagsúla, idir eagraithe agus ad hoc. Bhí bailiú agus anailísiú ionchuir ó réimse leathan geallsealbhóirí i gceist le cur chun feidhme na straitéise comhairliúcháin, chomh maith le dhá chomhairliúchán phoiblí ar líne.
            
            
               Ritheadh 
               
                  an chéad chomhairliúchán poiblí ar an idirlíon ón 30ú Iúil go dtí an 7 Samhain 2014
               
                agus fuair sé 506 aighneacht. Ritheadh 
               
                  an dara comhairliúchán poiblí ar an idirlíon ón 28 Deireadh Fómhair 2016 go dtí an 27 Eanáir 2017
               
                agus díríodh sa cheann sin ar roghanna beartais níos mionsonraithe chun íoscheanglais a shocrú maidir le hathúsáid uisce d’uisciú agus le hathlíonadh screamhuisce. Fuarthas 344 aighneacht ar an iomlán. Sna comhairliúcháin phoiblí ar líne in 2016 agus 2014, bhí 60 % go 80 % de na freagróirí i bhfabhar creat rialála AE. Sa bhreis air sin, mheas níos mó ná 80 % de na freagróirí ar an gcomhairliúchán poiblí ar líne a reáchtáladh in 2014 go mbeadh íoschaighdeáin AE ceangailteach ó thaobh an dlí éifeachtach chun sábháilteacht comhshaoil agus sláinte na gcleachtas athúsáide uisce a áirithiú. Maidir leis na freagróirí atá, den chuid is mó, i bhfabhar ionstraime de rialachán AE, sa dá chás, is ionadaithe iad ó chuideachtaí príobháideacha, ó earnálacha na sláintíochta, an uisce le hól, an tionscail bia agus comhshaoil, agus/nó ó Bhallstáit i nDeisceart an Aontais.
            
            
               Tá tuiscint leathan i measc na bhfreagróirí ar na tairbhí a ghabhann le huisce a athúsáid chun críocha uiscithe nó athlíonta uiscíoch a mhéid a bhaineann le hinfhaighteacht acmhainní uisce, i gcomhthéacs strus nó ganntanas uisce, astarraingtí uisce neamh-inbhuanaitheacha agus athrú aeráide (tuiscint ag níos mó ná 70 % de na freagróirí trasna agus laistigh de chatagóirí éagsúla freagróirí). Tuigeann líon mór freagróirí freisin an méid a d’fhéadfadh athúsáid uisce cur le cáilíocht na ndobharlach, trí screamhuisce a chaomhnú ó shalannú. Sa bhreis air sin, feictear do roinnt freagróirí gurb ionann athúsáid uisce agus modh chun éifeachtacht acmhainní a mhéadú, nuálaíocht a chothú agus cur le leasú ithreach, cé gur braitheadh go raibh na buntáistí seo níos measartha i gcomparáid leis na cinn roimhe sin. 
            
            
               Ar an lámh eile, is lú i bhfad an seans go bhféachfaidh freagróirí ar choigilteas costais do na húdaráis, ar ioncaim mhéadaithe, ná ar choigilteas fuinnimh nó carbóin mar bhuntáiste le hathúsáid uisce. San anailís ar fhreagróirí de réir catagóire léirítear go háirithe go mbraitear líon suntasach níos mó buntáistí agus buntáistí níos fearr sna tíortha a bhíonn thíos le strus uisce go rialta agus sna Ballstáit i nDeisceart an Aontais ná mar a bhraitear i gcatagóirí eile freagróirí. Tá comhaontú láidir i measc na bhfreagróirí ó earnálacha sláintíochta, uisce óil, comhshaoil agus eacnamaíocha maidir leis na buntáistí sin.
            
            
               
                  Tá comhaontú ginearálta i measc na bhfreagróirí maidir le sábháilteacht an uisce athúsáidte i gcomparáid le huisce ó aibhneacha, mar go measann beagnach 70 % acu go bhfuil uisce athúsáidte chomh sábháilte céanna ar a laghad. Is mó i bhfad an seans go smaoineodh freagróirí ó Bhallstáit i nDeisceart an Aontais agus ó thíortha a bhíonn thíos le strus uisce go rialta ar uisce athúsáidte don uisciú agus athlíonadh uiscíoch mar rogha a bheadh ar a laghad chomh sábháilte céanna le foinsí malartacha (aibhneacha nó screamhuisce) ná mar a dhéanfadh freagróirí ó Bhallstáit in Oirthear agus i dTuaisceart an Aontais, a bhraitheann go minic nach bhfuil uisce athúsáidte chomh sábháilte céanna sna cionmhaireachtaí céanna. Léiríonn freagróirí ó chuideachtaí príobháideacha an tuairim is dearfaí maidir le sábháilteacht uisce athúsáide i gcomparáid le heagraíochtaí eile, agus é á thabhairt chun cuimhne go bhfuil siad páirteach ag 68 % sna hearnálacha óil agus sláintíochta. 
               
            
            
               Déantar achoimre ar an rannchuidiú a fuarthas
                  7
                ó gheallsealbhóirí spriocdhírithe in Iarscríbhinn II – Tuarascáil Achoimre ar ghníomhaíochtaí comhairliúcháin den Tuarascáil ar an Measúnú Tionchair. Baineadh úsáid as an ionchur agus na torthaí a fuarthas in ullmhú an mheasúnaithe tionchair agus sa nuashonrú ar an mbonn eolaíoch don togra reatha (tuarascáil JRC in Iarscríbhinn 7 den Tuarascáil ar an Measúnú Tionchair) agus baineadh úsáid bhreise astu chun eolas a chur ar fáil i rith an phróisis cinnteoireachta i bhfianaise togra le haghaidh Rialacháin maidir le hathúsáid uisce ar leibhéal AE.
            
            
               Comhairliúchán le saineolaithe i mBallstáit agus eagraíochtaí geallsealbhóirí
            
            
               Rinneadh an comhairliúchán faoi chuimsiú na Straitéise Comhpháirtíochta Cur Chun Feidhme (CIS) CTU do chur chun feidhme na Treorach Réime maidir le hUisce (WFD). Pléadh athúsáid uisce ag 6 chruinniú de chuid an iar-Ghrúpa Oibre um Cláir de Bhearta (Meán Fómhair agus Samhain 2013, Márta agus Deireadh Fómhair 2014, Márta agus Deireadh Fómhair 2015). Cuireadh gníomhaíocht thiomnaithe maidir le hathúsáid uisce agus Tascghrúpa Ad-hoc san áireamh i gclár oibre CIS do 2016-2018 le dul leis an bhforbairt ar ghníomhaíochtaí gaolmhara agus tháinig sé le chéile go rialta.
                  8
                
            
            
               •Bailiú agus úsáid saineolais
            
            
               Tá an togra reachtach chomh maith leis an Measúnú Tionchair bunaithe ar chorpas mór fianaise tacaíochta, dá dtagraítear sa Doiciméad Inmheánach Oibre maidir leis an Measúnú Tionchair. Ba iad na príomhfhoinsí faisnéise do Mheasúnú Tionchair an Rialacháin beartaithe ná an Measúnú Tionchair ar an Treoirchlár ó 2012 agus na staidéir thacaíochta ina dhiaidh sin, chomh maith leis an mbonn eolaíoch arna fhorbairt ag JRC (íoscheanglais cáilíochta), mar aon le hidreamhunlú ó JRC. Thairis sin, rinneadh measúnú ar ghnéithe sonracha, go háirithe na tionchair ar nuálaíocht agus tionchair chríochacha. 
            
            
               Chun críocha an togra reatha a fhorbairt, rinneadh an JRC mar an chéad chéim chun athbhreithniú a dhéanamh ar an eolas eolaíoch, teicniúil agus dlí a bhí ar fáil maidir le hathúsáid uisce in uisciú talmhaíoch agus athlíonadh uiscíoch. I measc na ndoiciméad a bhí mar bhonn chun an togra d’íoscheanglais cháilíochta a bhunú áirítear:
            
            
               ·an creat rialála ar leibhéal AE maidir le sláinte an duine agus cosaint an chomhshaoil;
            
            
               ·na reachtaíochtaí agus treoirlínte athúsáide uisce sna Ballstáit atá i bhfeidhm, chomh maith lena dtaithí le córais athúsáide uisce;
            
            
               ·treoirlínte tagartha agus rialacháin dhomhanda maidir le hathúsáid uisce;
            
         
         
            
               ·tagairtí eolaíocha eile a measadh a bheith ábhartha don ábhar.
            
            
               I rith fhorbairt an bhoinn eolaíoch don togra seo chuir an JRC cur chuige srathach i bhfeidhm maidir le comhairliúchán. Sa chéad sraith, d’iarr JRC ar ghrúpaí saineolaithe roghnaithe ón lucht léinn, ón earnáil uisce agus ón Eagraíocht Dhomhanda Sláinte ionchur agus tuairimí a sholáthar maidir leis an obair dhréachtaithe. Sa dara sraith, cuireadh Ballstáit ar an eolas go foirmiúil tríd an nGrúpa Ad-hoc maidir le hAthúsáid Uisce, áit a ndearna JRC na leaganacha éagsúla a chur i láthair ag trí ócáid. Rinneadh tuairimí a fuarthas i scríbhinn ó na Ballstáit a dhoiciméadú agus scaipeadh freagraí ó JRC. Chomh maith leis sin, rinne an JRC dul chun cinn na hoibre a chur i láthair ag roinnt imeachtaí poiblí agus cruinnithe eolaíocha. I measc na gcur i láthair sin bhí Grúpa Uisce Pharlaimint na hEorpa, Grúpa Gníomhaíochta Uisce EIP um Athúsáid Uisce, an 11ú Comhdháil Idirnáisiúnta maidir le hAthshlánú agus Athúsáid Uisce, chomh maith le Gníomhaíocht COST NEREUS maidir le Dúshláin Nua agus Dúshláin atá ag Teacht chun cinn agus Deiseanna in Athúsáid Fuíolluisce. I bhfianaise a íogaire atá an tsaincheist sláinte agus comhshaoil agus muinín an phobal i gcleachtas athúsáide uisce, sa tríú sraith, iarradh tuairimí eolaíocha ón gCoiste Eolaíoch neamhspleách um Rioscaí Sláinte, Comhshaoil agus Rioscaí atá ag Teacht chun cinn (SCHEER) agus ón Údarás Eorpach um Shábháilteacht Bia (EFSA) agus cuireadh san áireamh iad i dtabhairt chun críche an doiciméid nó, murar cuireadh, tugadh údar chuige sin. Chuathas i gcomhairle leis na saineolaithe, a naithnítear le buíochas an rannchuidithe uatha, chun tuairimí agus ionchur a sholáthar trí phlé criticiúil ar an doiciméad i rith an phróisis.
            
            
               
                  Tá na bun-staidéir uile agus tuarascáil theicniúil JRC ar fáil ag 
                  
                     http://ec.europa.eu/environment/water/reuse.htm
                  
                  .
               
            
            
               •Measúnú tionchair
            
            
               
                  Tá an togra bunaithe ar Mheasúnú Tionchair ar chuir an Bord um Ghrinnscrúdú Rialála tuairim dhearfach in iúl ina thaobh ar chuntair áirithe
                     9
                   an 19 Eanáir 2018 (fuarthas tuairim dhiúltach roimhe sin an 27 Deireadh Fómhair 2017). Tugadh aghaidh ar na saincheisteanna a d’ardaigh an Bord um Ghrinnscrúdú Rialála sa leagan athbhreithnithe den Doiciméad Inmheánach Oibre maidir leis an Measúnú Tionchair agus déantar cur síos i gcaibidil ar leith ar na hathruithe a rinne an Bord um Ghrinnscrúdú Rialála tar éis dó a thuairim a thabhairt (Iarscríbhinn 1 den tuarascáil ar an Measúnú Tionchair – Faisnéis nós imeachta). 
               
               
                  Bunaithe ar Treoirphlean chun Acmhainní Uisce na hEorpa a Chosaint, an Seiceáil oiriúnachta ar bheartas Fionnuisce AE, na staidéir thacaíochta agus na comhairliúcháin leis na páirtithe leasmhara, ceapadh líon áirithe roghanna beartais chun dul i ngleic leis an deacracht a sainaithníodh agus na bunchúiseanna leis. Rinneadh measúnú sa Mheasúnú Tionchair ar na roghanna maidir lena bhféidearthacht agus éifeachtúlacht chun mórsprioc an Rialacháin a bhaint amach, is é sin, aghaidh a thabhairt ar ghanntanas uisce trí athúsáid uisce agus cosaint an chomhshaoil agus sláinte an duine á náirithiú ag an am céanna. Le haghaidh athlíonadh uiscígh, léiríodh san anailís a reáchtáladh sa mheasúnú tionchair nach meastar go bhfuil gníomhaíocht rialála AE comhréireach, mar gheall ar a ghné láidir áitiúil. Tá sonraí maidir le torthaí na nanailísí sin ar fáil sa Staidéar ar an Measúnú Tionchair agus sa Doiciméad Inmheánach Oibre maidir leis an Measúnú Tionchair. 
               
               
                  Sna trí rogha beartais a measúnaíodh tá (1) Ionstraim dlí lena náiritheofar sábháilteacht táirgí talmhaíochta le cur chuige ‘a oireann do gach cás’ (na híoscheanglais is déine arna socrú gan beann ar chatagóir barr bia agus teicníc uiscithe) agus lena náiritheofar cosaint don tsláinte phoiblí áitiúil agus don chomhshaol (na príomhchúraimí bainistithe riosca), (2) Ionstraim dlí lena náiritheofar sábháilteacht táirgí talmhaíochta le cur chuige ‘a oireann dá fheidhm’ (íoscheanglais arna socrú ag brath ar chatagóir barr bia agus teicníc uiscithe) agus lena náiritheofar cosaint don tsláinte phoiblí áitiúil agus don chomhshaol (na príomhchúraimí bainistithe riosca) agus (3) Treoirdhoiciméad maidir le sábháilteacht táirgí talmhaíochta le cur chuige ‘a oireann dá fheidhm’ (íoscheanglais arna socrú ag brath ar chatagóir barr bia agus teicníc uiscithe) agus cosaint don tsláinte phoiblí áitiúil agus don chomhshaol (na príomhchúraimí bainistithe riosca). Maidir le roghanna (1) agus (2), in éineacht leis an ionstraim dlí bheadh Treoraíocht maidir le cur chun feidhme cúraimí bainstithe riosca, a bheadh le forbairt i gcomhar le Ballstáit.
               
               
                  Is don uisciú talmhaíoch is mó i bhfad a úsáidtear uisce athúsáidte ar fud an domhain agus san Eoraip agus is úsáid shuntasach uisce san Eoraip atá ann, rud a sheasann do thart ar an ceathrú cuid d’iomlán an fhionnuisce a astarraingíodh. Is ionann astarraingt don uisciú agus thart ar 60 % den astarraingt fionnuisce iomlán i nDeisceart agus Oirdheisceart na hEorpa, agus suas le 80 % i limistéir abhantracha ar leith. Tá an fhéidearthacht is mó dá bhrí sin, ag uisciú talmhaíoch do ghlacadh níos mó na hathúsáide uisce, ag rannchuidiú dá réir le ganntanas uisce ar fud AE a mhaolú. San anailís agus aicmiú ina dhiaidh sin ar na roghanna, thángthas ar an tátal gurb í an rogha thosaíochta don uisciú talmhaíoch ná Ionstraim dlí le cur chuige ‘a oireann dá fheidhm’ mar gur féidir toirt is mó fuíolluisce cóireáilte a sholáthar léi ar chostas níos ísle i gcomparáid leis na roghanna eile. Le haghaidh uisciú talmhaíoch, bheadh na tairbhí comhshaoil, eacnamaíocha agus sóisialta is mó ag baint le Rialachán AE le cur chuige ‘a oireann dá fheidhm’ agus bainistiú riosca i gcomparáid leis na roghanna eile. Rannchuideodh an méid sin, go háirithe, le strus uisce a mhaolú trí ghlacadh méadaithe athúsáide uisce ar phraghsanna inacmhainne ag baint amach méid thart ar 6.6 billiún m3 in aghaidh na bliana i gcomparáid leis an mbunlíne de 1.7 billiún m3. Sa bhreis air sin, dhéanfadh sé iomaíocht chothrom a chruthú d’infheisteoirí agus chuirfeadh sé cinnteacht ar fáil maidir le dáileadh na dtáirgí ábhartha sa mhargadh inmheánach agus, sa chaoi sin, rannchuideodh sé le méadú a dhéanamh ar mhuinín an phobail in athúsáid uisce le haghaidh uiscithe.
               
               
                  Measadh nach mbeadh ach costas diomaibhseach nó laghdaithe i gceist leis na costais riaracháin a bheadh ar na húdaráis náisiúnta a sheasamh i gcomparáid leis an mbonnlíne. Maidir le Rialachán AE le cur chuige ‘a oireann dá fheidhm’, meastar go mbeadh gá le hinfheistíochtaí de EUR 38 /m3/lá chun cóireáil a dhéanamh ar na toirteanna uisce atá ar fáil, agus faoin gcur chuige ‘a oireann do gach cás’ bheadh costas níos airde i gceist: EUR 271 /m3/lá. Le hinfheistíocht níos lú ná EUR 700 milliún, d’fhéadfaí cóireáil a dhéanamh ar os cionn 6.6 billiún m3 in aghaidh na bliana faoi bhun na tairsí costais céanna faoin gcur chuige ‘a oireann dá fheidhm’ agus costas iomlán uisce athshlánaithe faoi bhun EUR 0.5 /m3. 
               
            
            
               •Oiriúnacht rialála agus simpliú
            
            
               
                  Is rialachán nua é an Rialachán beartaithe agus mar sin níor cumhdaíodh é sa Seiceáil Oiriúna maidir le Tuairisciú agus Faireachán ar bheartas comhshaoil AE
                     10
                   le gairid. Rinneadh breithniú áfach, ar thoradh, ar cheachtanna agus ar mholtaí na Seiceála Oiriúnachta sin agus an phlean gníomhaíochta gaolmhar
                     11
                   agus na hoibleagáidí faireacháin agus tuairiscithe á nullmhú faoin togra seo féachaint leis an ualach riaracháin a íoslaghdú (trí uirlisí TFC nua-aimseartha a úsáid agus díriú ar thuarascálacha táscaire-bhunaithe) agus trédhearcacht agus cuntasacht i leith na saoránach a áirithiú. Thairis sin, breithnítear freisin sa chur chuige an gá a áirithiú go mbeidh an bonn fianaise iomchuí ar fáil don mheastóireacht ar an Rialachán i gcomhréir leis na Treoirlínte maidir le Rialáil Níos Fearr (Roinn V maidir le faireachán). Cuireadh an cur chuige cuíchóirithe d’fhaireachán ar chur chun feidhme i bhfeidhm ar dtús sa togra ón gCoimisiún le gairid maidir le hathbhreithniú ar an Treoir maidir le hUisce Óil
                     12
                  . D’úsáid an togra reatha sin trí fhoráil mar thúsphointe, agus rinneadh iad a chur in oiriúint, i gcás ina raibh gá leis. Mar sin áireofar comhleanúnachas leis an gcur chuige freisin, ar gné thábhachtach eile é don oiriúnacht rialála.
               
            
            
               •Cearta bunúsacha
            
            
               Rannchuideodh an togra seo le hAirteagal 37 i ndáil le cosaint chomhshaoil de Chairt um Chearta Bunúsacha an Aontais Eorpaigh a chur i bhfeidhm. 
            
            
               4.IMPLEACHTAÍ BUISÉADACHA
            
            
               Is do bhearta rialála is mó an togra agus gan tionchar láithreach aige ar chaiteachas oibríochtúil. Nuair a dhéanfar an cur chun feidhme nithiúil, a mheastar nach dtosóidh go dtí 2021, d’fhéadfadh tionchar teoranta ar na hacmhainní don Ghníomhaireacht Eorpach Chomhshaoil (EEA) a bheith ann. Cumhdófar é sin pé scéal é, áfach san imchlúdach airgeadais agus leithdháileadh foirne do EEA faoin gcéad CAI eile tar éis 2020.
            
            
               5.EILIMINTÍ EILE
            
            
               •Pleananna cur chun feidhme, agus socruithe faireacháin, meastóireachta agus tuairiscithe
            
            
               Is gnéithe criticiúla iad trédhearcacht agus rochtain ar fhaisnéis chun muinín a chur chun cinn i measc úsáideoirí agus i measc an phobail go ginearálta maidir le sábháilteacht an uisce athshlánaithe. Dá bhrí sin cuireadh béim ar fhaisnéis a sholáthar don phobal seachas ar oibleagáidí tuairiscithe traidisiúnta. Cuirfear na ceanglais faireacháin ar oibreoirí ionaid athshlánaithe go príomha agus áiritheoidh na Ballstáit go gcuirfear an fhaisnéis ar fáil don phobal ar líne. 
            
            
               Áirítear sa Rialachán beartaithe ceanglais faireacháin bhreise maidir le cáilíocht an uisce athshlánaithe. Déanfaidh Ballstáit fíorú ar chomhlíonadh choinníollacha an cheada bunaithe ar shonraí faireacháin a gheofar de bhun an Rialacháin beartaithe seo, an Treoir Réime maidir le hUisce agus an Treoir maidir le Cóireáil Fuíolluisce Uirbigh agus faisnéis ábhartha eile. Déanfaidh na Ballstáit toradh na seicéala ar chomhlíonadh a fhoilsiú agus áiritheoidh siad go mbeidh rochtain ag an gCoimisiún ar na sonraí ábhartha. 
            
            
               Leagfaidh an Coimisiún síos rialacha mionsonraithe maidir le formáid agus cur i láthair na faisnéise a cheart a bheith ar fáil don phobal ar líne. Déanfar na ceanglais a fhorbairt i gcomhairliúchán leis na saineolaithe sna Ballstáit ag cur san áireamh an chonclúid ar an Seiceáil Oiriúnachta maidir le Tuairisciú agus Faireachán ar bheartas comhshaoil AE agus gníomhaíochtaí leantacha, go háirithe maidir le húsáid ardteicneolaíochtaí faisnéise agus cumarsáide (TFC). 
            
         
         
            
               I bhfianaise na héabhlóide beartaithe san eolas agus sa chreat beartais araon maidir le héilleáin a bhfuil imní ag teacht chun cinn ina leith, áirítear clásal sa togra chun iarscríbhinní a chur in oiriúint do dhul chun cinn teicniúil agus eolaíoch, chomh maith le ceanglas maidir le meastóireacht.
            
            
               •Míniúchán mionsonraithe ar fhorálacha sonracha an togra
            
            
               Airteagal 1 – Ábhar agus cuspóir
            
            
               Sainítear san Airteagal seo spriocanna an togra, go háirithe íoscheanglais a leagan síos le haghaidh cáilíocht agus faireachán uisce agus príomchúraimí bainistithe riosca a leagan amach lena chinntiú go mbeidh úsáid fuíolluisce cóireáilte sábháilte, tugann sé aghaidh ar cheist an ghanntanais uisce agus rannchuidíonn sé le feidhmíocht éifeachtach an mhargaidh inmheánaigh. 
            
            
               Airteagal 2 – Raon Feidhme 
            
            
               Sainítear leis an Airteagal seo cur i bhfeidhm an Rialacháin atá beartaithe ar uisce athshlánaithe dírithe ar úsáidí sonracha a leagtar amach i Roinn 1 d’Iarscríbhinn I, is é sin uisciú talmhaíoch.
            
            
               Airteagal 3 – Sainmhínithe
            
            
               Liostaítear san Airteagal seo na sainmhínithe atá in úsáid sa Rialachán beartaithe. 
            
            
               Airteagal 4 – Oibleagáidí oibreoirí ionaid athshlánaithe maidir le cáilíocht uisce
            
            
               Sainmhínítear san Airteagal seo na híoscheanglais nach mór a chomhlíonadh sula bhféadfaí an tuisce athshlánaithe a úsáid d’uisciú talmhaíoch. Tagraítear d’Iarscríbhinn I lena sonraítear na híoscheanglais do cháilíocht an uisce athshlánaithe agus ceanglais faireacháin agus eile dá dtagraítear in Airteagal 7, bunaithe ar chur i bhfeidhm an bhainistithe riosca, arna shainmhíniú ag Airteagal 5.
            
            
               Airteagal 5 – Bainistiú riosca
            
            
               Sainmhínítear san Airteagal seo an próiseas bainistithe riosca ar cheart d’oibreoir an ionaid athshlánaithe a chur i gcrích i gcomhar le páirtithe ábhartha (úsáideoir deiridh an uisce athshlánaithe, an tionad cóireála fuíolluisce uirbigh a sholáthraíonn uisce don ionad athshlánaithe, etc.) Déanfaidh oibreoir an ionaid athshlánaithe Plean Bainistithe Riosca um Athúsáid Uisce a fhorbairt ag sainaithint ceanglais bhreise chun rioscaí a mhaolú tuilleadh, a bheadh mar chuid de chead arna eisiúint ag an údarás inniúil. Caithfidh an Plean Bainistithe Riosca um Athúsáid Uisce a bheith bunaithe ar na príomhphrionsabail bhainistithe riosca, arna sainmhíniú ag Iarscríbhinn II den togra. Tá gníomh tarmligthe beartaithe chun sonraíochtaí teicniúla a leagan síos ar féidir leo a bheith ina bhforlíonadh ar na príomhchúraimí bainistithe riosca, arna shainmhíniú in Iarscríbhinn II.
            
            
               Airteagal 6 – Iarratas ar chead chun uisce athshlánaithe a sholáthar
            
            
               Sonraítear san Airteagal seo an próiseas iarratais ar chead chun uisce athshlánaithe a sholáthar, lena náirítear liosta na ndoiciméad atá le soláthar ag an iarratasóir. 
            
            
               Airteagal 7 – Údarú a dheonú
            
            
               Sonraítear san Airteagal seo na hoibleagáidí ar ghníomhaithe ábhartha sa nós imeachta ceadaithe. Ina theannta sin, sainmhínítear ann na coinníollacha atá le cur san áireamh sa chead agus an ceanglas athbhreithniú a dhéanamh ar an gcead gach 5 bliana ar a laghad.
            
            
               Airteagal 8 – Seiceáil ar chomhlíonadh 
            
            
               Sainmhínítear leis an Airteagal seo an oibleagáid ar údaráis inniúla fíorú a dhéanamh an bhfuil an tuisce athshlánaithe ag comhlíonadh na gcoinníollacha atá leagtha amach sa chead. San Airteagal seo déantar sonrú breise ar na rialacha atá le leanúint i gcás neamhchomhlíonta nó imeachtaí as a neascraíonn neamhchomhlíonadh leis an Rialachán beartaithe.
            
            
               Airteagal 9 – Comhar idir na Ballstáit
            
            
               Soláthraítear san Airteagal seo na modúlachtaí do mhalartú faisnéise idir údaráis inniúla i mBallstáit, nuair is iomchuí, sula neisítear cead d’athúsáid uisce.
            
         
         
            
               Airteagal 10 – Faisnéis don phobal
            
            
               I comhréir le conclúidí na Seiceála Oiriúnachta don Tuairisciú, leagtar amach san Airteagal seo an fhaisnéis a bheidh le soláthar don phobal ag Ballstáit. Tá sé i gceist trédhearcacht a mhéadú, rud a d’fhágfadh go mbeadh muinín níos fearr ag tomhaltóirí as athúsáid uisce agus tuiscint níos fearr acu ar thionchair an Rialacháin seo i dtaca le glacadh níos mó ar athúsáid uisce. Tá gníomh cur chun feidhme beartaithe chun rialacha mionsonraithe a leagan síos maidir le formáid agus tíolacadh na faisnéise atá le soláthar. 
            
            
               Airteagal 11 – Faisnéis maidir leis an bhfaireachán a chur chun feidhme
            
            
               I gcomhréir leis na conclúidí ón tSeiceáil Oiriúnachta don Tuairisciú sainítear san Airteagal seo an nós imeachta chun sonraí cuí a bhailiú maidir le cur chun feidhme an Rialacháin beartaithe, dírithe ar an ualach riaracháin a íoslaghdú (trí uirlisí TFC nua-aimseartha a úsáid agus díriú ar thuarascálacha táscaire-bhunaithe) agus trédhearcacht agus cuntasacht i leith na saoránach a áirithiú. Déantar foráil san Airteagal sin gur cheart do Bhallstáit tacar sonraí a chur i bhfeidhm ina mbeadh faisnéis maidir le hathúsáid uisce, ag úsáid a oiread is féidir sonraí ó shruthanna tuarascálacha reatha faoin Treoir maidir le Cóireáil Fuíolluisce Uirbigh agus faoin Treoir Réime maidir le hUisce. Ba cheart na tacair shonraí a bhunú i gcomhréir le Treoir INSPIRE. Foráiltear go dtabharfaidh an Ghníomhaireacht Eorpach Chomhshaoil tacaíocht chuige sin, agus beidh uirthi na sonraí a rochtain go rialta agus forléargais ar chur chun feidhme an Rialacháin san Aontas a chur ar fáil don Choimisiún, agus bainfear leas as na forléargais sin, freisin, chun meastóireachtaí a dhéanamh ar an Rialachán amach anseo (Airteagal 13). Tá gníomh cur chun feidhme beartaithe chun rialacha mionsonraithe a leagan síos maidir le formáid agus cur i láthair na faisnéise atá le soláthar. 
            
            
               Airteagal 12 – Rochtain ar an gceartas
            
            
               Tá an tAirteagal i gcomhréir le hAirteagal 47 den Chairt um Chearta Bunúsacha agus cuirtear chun feidhme ann Coinbhinsiún Aarhus maidir leis an rochtain ar an gceartas. Ba cheart deis a bheith ag na saoránaigh agus ag eagraíochtaí neamhrialtais athbhreithniú a dhéanamh, de réir an dlí, ar na cinntí a dhéanfaidh na Ballstáit faoin Rialachán seo.
            
            
               Airteagal 13 – Meastóireacht
            
            
               Leagtar síos san Airteagal seo an creat a úsáidfear chun meastóireachtaí a dhéanamh ar an Rialachán seo (de réir chiall na dTreoirlínte ón gCoimisiún maidir le Rialáil Níos Fearr). Féachfar an chéad mheastóireacht a dhéanamh 6 bliana tar éis theacht i bhfeidhm an Rialacháin seo.
            
            
               Airteagal 14 – An tarmligean a fheidhmiú
            
            
               Airteagal caighdeánach atá san Airteagal seo maidir le glacadh gníomhartha tarmligthe.
            
            
               Airteagal 15 – Nós imeachta coiste
            
            
               Airteagal caighdeánach atá san Airteagal seo maidir le glacadh gníomhartha cur chun feidhme.
            
            
               Airteagal 16 – Pionóis
            
            
               Airteagal caighdeánach atá san Airteagal seo maidir le pionóis.
            
            
               Airteagal 17 – Teacht i bhfeidhm agus cur i bhfeidhm
            
            
               Socraítear san Airteagal seo an dáta don teacht i bhfeidhm agus an dáta don chur i bhfeidhm, i.e. bliain tar éis an dáta don teacht i bhfeidhm chun dóthain ama a thabhairt do Bhallstáit chun an Rialachán a oiriúnú, chomh maith le chun gníomh cur chun feidhme a fhorbairt agus cur i bhfeidhm aonfhoirmeach an bhainistithe riosca a áirithiú.
            
            
               Iarscríbhinn I – Úsáidí agus ceanglais íosta
            
            
               Roinn 1 – Úsáidí an uisce athshlánaithe
            
            
               Sonraítear sa roinn seo úsáidí an uisce athshlánaithe, go háirithe uisciú talmhaíoch. 
            
            
               Roinn 2 – Íoscheanglais
            
         
         
            
               Sonraítear sa chuid seo na haicmí de cháilíocht uisce athshlánaithe agus an úsáid thalmhaíoch a bhaineann leis (Tábla 1). Sonraítear i gCuid (a) na híoscheanglais do cháilíocht uisce arna sainiú ag an JRC bunaithe ar na Ballstáit agus ar chleachtas idirnáisiúnta (Tábla 2). 
            
            
               Sonraítear i gCuid (b) na ceanglais faireacháin d’uisce athshlánaithe (Tábla 3) agus don fhaireachán bailíochtaithe don aicme is déine, aicme A (Tábla 4). 
            
            
               Iarscríbhinn II – Príomhchúraimí bainistithe riosca
            
            
               Leagtar amach san Iarscríbhinn seo na mionsonraí maidir leis na cúraimí a bheidh le leanúint ag oibreoir an ionaid athshlánaithe chun Plean Bainistithe Riosca um Athúsáid Uisce a fhorbairt, chun ceanglais bhreise a bheidh le cur san áireamh sa chead a shainaithint, chomh maith le do chur chun feidhme an chórais athúsáide uisce. 
            
            
            
            
            
            
            
            
               2018/0169 (COD)
            
            
               Togra le haghaidh
            
            
               RIALACHÁN Ó PHARLAIMINT NA hEORPA AGUS ÓN gCOMHAIRLE
            
            
               maidir le híoscheanglais le haghaidh athúsáid uisce
               
            
               (Téacs atá ábhartha maidir le LEE)
            
            
               TÁ PARLAIMINT NA hEORPA AGUS COMHAIRLE AN AONTAIS EORPAIGH,
            
            
               Ag féachaint don Chonradh ar Fheidhmiú an Aontais Eorpaigh agus, go háirithe, Airteagal 192(1) de,
            
            
               Ag féachaint don togra ón gCoimisiún Eorpach,
            
            
               Tar éis dóibh an dréachtghníomh reachtach a chur chuig na parlaimintí náisiúnta,
            
            
               Ag féachaint don tuairim ó Choiste Eacnamaíoch agus Sóisialta na hEorpa
                  13
               , 
            
         
         
            
               Ag féachaint don tuairim ó Choiste na Réigiún
                  14
               , 
            
            
               Ag gníomhú dóibh i gcomhréir leis an ngnáthnós imeachta reachtach,
            
            
            
               De bharr an mhéid seo a leanas:
            
            
            
               (1)Tá níos mó agus níos mó brú ag teacht ar acmhainní uisce an Aontais, rud a fhágann ganntanas uisce agus meathlú ar cháilíocht an uisce. Go háirithe, tá athrú aeráide agus triomach ag cur go mór leis an mbrú ar infhaighteacht fionnuisce, ar brú é a thagann as forbairt uirbeach agus talmhaíocht. 
            
            
               (2)D’fhéadfaí feabhas a chur ar chumas an Aontais freagairt do bhrú méadaitheach ar acmhainní uisce trí athúsáid níos leithne a bhaint as fuíolluisce cóireáilte. Luaitear i dTreoir 2000/60/CE ó Pharlaimint na hEorpa agus ón gComhairle
                  15
                athúsáid uisce mar cheann de na bearta forlíontacha a fhéadfaidh na Ballstáit a roghnú a cur i bhfeidhm chun cuspóirí na Treorach maidir le dea-stádas cáilíochtúil agus cainníochtúil le haghaigh uiscí dromchla agus screamhuiscí a bhaint amach. Éilítear le Treoir 91/271/CEE
                  16
                go ndéanfaí fuíolluisce cóireáilte a athúsáid cibé uair is iomchuí.
            
            
               (3)Leis an Teachtaireacht ón gCoimisiún chuig Parlaimint na hEorpa, chuig an gComhairle, agus chuig an gCoiste Eacnamaíoch agus Sóisialta na hEorpa agus chuig Coiste na Réigiún maidir le “Treoirphlean chun Acmhainní Uisce na hEorpa a Chosaint”
                  17
                tarraingíodh aird ar athúsáid uisce chun críocha uiscithe nó tionsclaíoch mar rogha mhalartach soláthair uisce lena néilítear aird an Aontais.
            
            
               (4)Leis an Teachtaireacht ón gCoimisiún chuig Parlaimint na hEorpa agus chuig an gComhairle “Ag tabhairt aghaidh ar dhúshláin an ghanntanais uisce agus na dtriomach san Aontas Eorpach”
                  18
               , leagtar amach ordlathas na mbeart gur cheart do na Ballstáit a bhreithniú agus ganntanas uisce agus triomaigh á mbainistiú acu. Deirtear ann maidir leis na réigiúin inar cuireadh chun feidhme na bearta coisctheacha go léir de réir an ordlathais uisce agus inar mó an téileamh ar uisce ná an infhaighteacht, gur féidir le bonneagar breise um sholáthar uisce, in imthosca áirithe, agus gné an chostais agus tairbhe á cur san áireamh, a bheith ina chur chuige malartach chun iarmhairtí triomaigh thromchúisigh a mhaolú.
            
            
               (5)Ina Phlean Gníomhaíochta don Gheilleagar Ciorclach
                  19
               , gheall an Coimisiún go ndéanfadh sé sraith gníomhaíochtaí chun athúsáid fuíolluisce cóireáilte a chur chun cinn, lena náirítear togra reachtach a fhorbairt maidir leis na híoscheanglais le haghaidh athúsáid uisce. 
            
            
               (6)Meastar go bhfuil tionchar comhshaoil níos ísle ag baint le hathúsáid fuíolluisce cóireáilte ná modhanna malartacha eile soláthair uisce, mar shampla ó ionaid cóireála fuíolluisce uirbigh nó suiteálacha tionsclaíocha ná modhanna malartacha eile soláthair uisce, amhail aistrithe uisce nó díshalannú, ach ní dhéantar an athúsáid sin ach ar bhonn teoranta san Aontas. Dealraíonn sé go bhfuil sé sin mar thoradh go páirteach ar chaighdeáin chomhchoiteanna chomhshaoil nó sláinte a bheith in easnamh le haghaidh athúsáid uisce, agus, go háirithe maidir le táirgí talmhaíochta, na bacainní a d’fhéadfadh a bheith ann do shaorghluaiseacht na dtáirgí sin a dhéantar a uisciú le huisce athshlánaithe. 
            
            
               (7)Na caighdeáin sláinte maidir le sláinteachas bia le haghaidh táirgí talmhaíochta a uiscítear le huisce athshlánaithe, ní féidir iad a bhaint amach ach amháin más rud é nach bhfuil na ceanglais cháilíochta d’uisce athshlánaithe atá ceaptha d’uisciú talmhaíochta éagsúil go suntasach sna Ballstáit. Rannchuideoidh comhchuibhiú ceanglas freisin le feidhmiú éifeachtach an mhargaidh inmheánaigh i ndáil leis na táirgí sin. Is iomchuí dá bhrí sin comhchuibhiú íosta a thabhairt isteach trí íoscheanglais a leagan síos do cháilíocht uisce agus d’fhaireachán. Ba cheart paraiméadair íosta a bheith sna híoscheanglais sin d’uisce athshlánaithe agus ceanglais eile níos déine nó ceanglais bhreise cháilíochta a fhorchuirfidh na húdaráis inniúla, más gá, mar aon le haon bhearta coisctheacha ábhartha. Chun ceanglais níos déine nó ceanglais bhreise a shainaithint do cháilíocht uisc, ba cheart d’oibreoirí an ghléasra athshlánaithe príomhchúraimí bainistithe riosca a dhéanamh. Tá na paraiméadair bunaithe ar an tuarascáil theicniúil ó Airmheán Comhpháirteach an Choimisiúin agus léirítear iontu na caighdeáin idirnáisiúnta maidir le hathúsáid uisce.
            
            
               (8)Ba cheart, trína bheith ag cloí leis na híoscheanglais le haghaidh úsáid uisce, go gcabhródh sé sin le Spriocanna Forbartha Inbhuanaithe Chlár Oibre 2030 na Náisiún Aontaithe don Fhorbairt Inbhuanaithe, go háirithe Sprioc 6, a bhaint amach, chun a áirithiú go mbeidh infhaighteacht agus bainistiú inbhuanaithe uisce agus sláintíocht ann do gach duine chomh maith le méadú suntasach ar athchúrsáil agus athúsáid shábháilte uisce ar fud an domhain. Thairis sin, féachtar leis an Rialachán seo lena áirithiú go gcuirfear Airteagal 37 i ndáil le cosaint comhshaoil de Chairt um Chearta Bunúsacha an Aontais Eorpaigh i bhfeidhm. 
            
            
               (9)Le bainistiú riosca, ba cheart go gcuimseofaí rioscaí a shainaithint agus a bhainistiú ar bhealach réamhghníomhach agus an coincheap uisce athshlánaithe a tháirgeadh ar cháilíocht a éilítear le haghaidh úsáidí ar leith a ionchorprú. Ba cheart an measúnú riosca a bheith bunaithe ar príomhchúraimí bainistithe riosca agus ba cheart go sainaithneofaí aon cheanglais cáilíochta uisce breise is gá chun cosaint leordhóthanach an chomhshaoil, shláinte an duine agus sláinte ainmhithe a áirithiú. 
            
            
               (10)Chun an comhshaol agus sláinte an duine a chosaint go héifeachtach, ba cheart go mbeadh na hoibreoirí gléasra athshlánaithe freagrach go príomha as cáilíocht an uisce athshlánaithe. Chun na híoscheanglais agus aon choinníollacha breise, a leagtar síos ag an údarás inniúil a chomhlíonadh, ba cheart do na hoibreoirí gléasra athshlánaithe faireachán a dhéanamh ar cháilíocht an uisce athshlánaithe. Dá bhrí sin, is iomchuí na híoscheanglais maidir le faireachán a shuíomh, arb é a bheidh iontu minicíochtaí an ghnáthfhaireacháin agus na spriocanna uainithe agus feidhmíochta le haghaidh faireachán bailíochtaithe. Sonraítear ceanglais áirithe le haghaidh gnáthfhaireachán i gcomhréir le Treoir 91/271/CEE. 
            
            
               (11)Is gá úsáid shábháilte uisce athshlánaithe a áirithiú, agus ar an gcaoi sin spreagfar úsáid uisce ar leibhéal an Aontais agus feabhsófar muinín an phobail ann. Níor cheart, dá bhrí sin, go gceadófaí soláthar uisce athshlánaithe a cheadú ar bhonn ceadúnais, arna dheonú ag údaráis inniúla na mBallstát. Chun cur chuige comhchuibhithe, inrianaitheacht agus trédhearcacht a áirithiú ar leibhéal an Aontais, ba cheart na rialacha substainteacha don cheadúnas sin a leagan síos ar leibhéal an Aontais. Ba cheart go gcinnfeadh na Ballstáit, áfach, mionsonraí na nósanna imeachta chun ceadúnais a dheonú. Ba cheart go mbeadh na Ballstáit in ann na nósanna imeachta atá ann cheana a chur i bhfeidhm chun ceadúnais a dheonú agus ba cheart iad a oiriúnú chun na ceanglais a thugtar isteach leis an Rialachán seo a chur san áireamh. 
            
            
               (12)Tá forálacha an Rialacháin seo comhlántach le riachtanais eile Aontais, go háirithe maidir le rioscaí sláinte agus comhshaoil a d’fhéadfadh a bheith ann. Chun cur chuige iomlánaíoch a áirithiú maidir le dul i ngleic le rioscaí sláinte an duine agus ainmhithe agus rioscaí comhshaoil a d’fhéadfadh a bheith ann, ba cheart go gcuirfeadh na hoibreoirí gléasra athshlánaithe agus na húdaráis inniúla na ceanglais a leagtar síos i reachtaíocht ábhartha eile de chuid an Aontais, go háirithe Treoracha 86/278/CEE, 91/676/CEE
                  20
                agus 98/83/CE
                  21
                ón gComhairle, Treoracha 91/271/CEE agus 2000/60/CE, Rialacháin (CE) Uimh. 178/2002
                  22
               , (CE) Uimh. 852/2004
                  23
               , (CE) Uimh. 183/2005
                  24
               , (CE) Uimh. 396/2005
                  25
                agus (CE) 1069/2009
                  26
                ó Pharlaimint na hEorpa agus ón gComhairle, Treoracha 2006/7/CE
                  27
                2006/118/CE 
                  28
                2008/105/CE
                  29
                agus 2011/92/CE
                  30
                ó Pharlaimint na hEorpa agus ón gComhairle, Rialacháin (CE) Uimh. 2073/2005
                  31
               , (CE) Uimh. 1881/2006
                  32
                agus (CE) Uimh.142/2011
                  33
                ón gCoimisiún. 
            
            
               (13)Is é a dhéantar le Rialachán (CE) 852/2004 go leagtar síos na rialacha ginearálta maidir le hoibreoirí gnólachtaí bia agus go gcumhdaítear bia atá ceaptha lena chaitheamh ag an duine a tháirgeadh, a phróiseáil, a dháileadh agus a chur ar an margadh. Tugtar aghaidh sa Rialachán sin ar cháilíocht sláinte an bhia agus luaitear ar cheann de na prionsabail bhunúsacha gur ar an oibreoir gnólachta bia atá an phríomhfhreagracht as an tsábháilteacht bia. Tá an Rialachán sin faoi réir treoir mhionsonraithe, freisin, agus tá tábhacht ar leith leis an bhFógra ón gCoimisiún maidir le treoirdhoiciméad a bhaineann le dea-chleachtais sláinteachais a úsáid chun aghaidh a thabhairt ar rioscaí micribhitheolaíocha i dtorthaí agus i nglasraí úra sa táirgeadh príomhúil (2017/C 163/01). Ní fhágann na spriocanna feidhmíochta le haghaidh uisce athshlánaithe a leagtar síos sa Rialachán seo go gcuirtear cosc ar oibreoirí gnólachtaí bia an cháilíocht uisce is gá chun cloí le Rialachán 852/2004 a bhaint amach trí roinnt roghanna cóireála uisce a úsáid, ag céim eile ina dhiaidh sin, astu féin nó i gcomhar le roghanna eile neamhchóireála.
            
            
               (14)Chun muinín a spreagadh in athúsáid uisce, ba cheart faisnéis a sholáthar don phobal. Trí fhaisnéis a chur ar fáil maidir le hathúsáid uisce ba cheart go ndéanfaí foráil do thrédhearcacht agus inrianaitheacht mhéadaithe agus d’fhéadfadh sé go mbeadh spéis ar leith ag údaráis ábhartha eile ann a bhfuil impleachtaí ag an úsáid shonrach uisce ina leith. 
            
            
               (15)Is é is aidhm do Threoir 2003/4/CE ó Pharlaimint na hEorpa agus ón gComhairle
                  34
                an ceart rochtana ar fhaisnéis faoin gcomhshaol a ráthú sna Ballstáit i gcomhréir leis an gCoinbhinsiún maidir le Rochtain ar Fhaisnéis, Rannpháirtíocht Phoiblí i gCinnteoireacht agus Rochtain ar Cheartas i gCúrsaí Comhshaoil
                  35
                (Coinbhinsiún Aarhus). I dTreoir 2003/4/EC, leagtar síos oibleagáidí fairsinge a bhaineann le faisnéis faoin gcomhshaol a bheith ar fáil, ach í a iarraidh, agus a bheith gníomhach i scaipeadh na faisnéise sin. Le Treoir 2007/2/CE ó Pharlaimint na hEorpa agus ón gComhairle
                  36
               , cuimsítear faisnéis spásúil a bheith á roinnt, lena náirítear tacair sonraí maidir le hábhair éagsúla chomhshaoil. Tá sé tábhachtach go mbeadh forálacha an Rialacháin seo a bhaineann le rochtain ar fhaisnéis agus le socruithe malartaithe sonraí ag comhlánú na dTreoracha sin agus nach gcruthóidh siad córas dlí ar leith. Ba cheart, dá bhrí sin, d’fhorálacha na Treorach seo maidir le faisnéis don phobal agus maidir le faisnéis faoin bhfaireachán ar chur chun feidhme na Treorach a bheith gan dochar do Threoracha 2003/4/CE agus 2007/2/CE.
            
         
         
            
               (16)Chun na híoscheanglais atá ann cheana agus na príomhchúraimí bainistithe riosca a chur in oiriúint do dhul chun cinn eolaíoch agus teicniúil, ba cheart an chumhacht chun gníomhartha a ghlacadh i gcomhréir le hAirteagal 290 den Chonradh a tharmligean chuig an gCoimisiún chun na híoscheanglais agus na príomhchúraimí bainistithe riosca a leasú. Thairis sin, chun ardleibhéal cosanta don chomhshaol agus do shláinte an duine a áirithiú, ba cheart go mbeadh an Coimisiún in ann gníomhartha tarmligthe a ghlacadh lena bhforlíontar na príomhchúraimí bainistithe riosca trí shonraíochtaí teicniúla a leagan síos. Tá sé tábhachtach, go háirithe, go rachadh an Coimisiún i mbun comhairliúcháin iomchuí le linn a chuid oibre ullmhúcháin, lena náirítear ar leibhéal na saineolaithe, agus go ndéanfaí na comhairliúcháin sin i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr
                  37
               . Go sonrach, chun rannpháirtíocht chomhionann in ullmhú na ngníomhartha tarmligthe a áirithiú, faigheann Parlaimint na hEorpa agus an Chomhairle na doiciméid uile ag an am céanna leis na saineolaithe sna Ballstáit, agus bíonn rochtain chórasach ag a gcuid saineolaithe ar chruinnithe ghrúpaí saineolaithe an Choimisiúin a bhíonn ag déileáil le hullmhú na ngníomhartha tarmligthe.
            
            
               (17)Chun coinníollacha aonfhoirmeacha a áirithiú le haghaidh chur chun feidhme na Treorach seo, ba cheart cumhachtaí cur chun feidhme a thabhairt don Choimisiún chun rialacha mionsonraithe a ghlacadh maidir le formáid agus cur i láthair na faisnéise a sholáthróidh na Ballstáit don phobal maidir le formáid agus cur i láthair na faisnéise faoi fhaireachán a dhéanamh ar chur feidhme an Rialacháin seo a sholathróidh na Ballstáit agus maidir le formáid agus cur i láthair na faisnéise i leith fhorléargas an Aontais ina iomláine arna tharraingt suas ag an nGníomhaireacht Eorpach Chomhshaoil, ba cheart na cumhachtaí sin a fheidhmiú i gcomhréir le Rialachán (AE) Uimh. 182/2011 ó Pharlaimint na hEorpa agus ón gComhairle
                  38
               .
            
            
               (18)Ba cheart do na húdaráis fíorú a dhéanamh ar na coinníollacha a leagtar amach sa cheadúnas a bheith á gcomhlíonadh ag na húdaráis inniúla. I gcásanna neamhchomhlíonta, ba cheart dóibh a cheangal ar an oibreoir gléasra athshlánaithe na bearta is gá a dhéanamh chun comhlíonadh a áirithiú. Ba cheart d’oibreoirí na ngléasraí athshlánaithe aon soláthar ar uisce athshlánaithe a chur ar fionraí nuair is é an neamhchomhlíonadh faoi deara riosca suntasach don chomhshaol nó do shláinte an duine.
            
            
               (19)Ba cheart d’údaráis inniúla comhoibriú le húdaráis ábhartha eile trí fhaisnéis a mhalartú, chun a áirithiú go gcomhlíonfar ceanglais ábhartha Aontais agus náisiúnta. 
            
            
               (20)Tá na sonraí a sholáthraíonn na Ballstáit fíor-riachtanach chun go bhféadfaidh an Coimisiún faireachán agus measúnú a dhéanamh ar fheidhmíocht na reachtaíochta maidir leis na cuspóirí atá á saothrú aige. 
            
            
               (21)De bhun mhír 22 de Chomhaontú Idirinstitiúideach an 13 Aibreán 2016 maidir le Reachtóireacht Níos Fearr, ba cheart don Choimisiún meastóireacht a dhéanamh ar an Rialachán seo. Ba cheart an mheastóireacht sin a bheith bunaithe ar na cúig chritéar maidir le héifeachtacht, éifeachtúlacht, ábharthacht, comhleanúnachas agus breisluach agus ba cheart an bonn a sholáthar léi le haghaidh measúnuithe tionchair ar bhearta breise a d’fhéadfadh a bheith i gceist amach anseo.
            
            
               (22)I gcomhréir le Coinbhinsiún Aarhus, ba cheart rochtain ar an gceartas a bheith ag baill den phobal lena mbaineann chun cur le cosaint an chirt chun cónaí i dtimpeallacht atá leormhaith do shláinte agus d’fholláine daoine aonair.
            
            
               (23)Ba cheart do na Ballstáit rialacha a leagan síos maidir leis na pionóis is infheidhme i gcás sáruithe ar fhorálacha an Rialacháin seo agus ba cheart dóibh a áirithiú go gcuirfear chun feidhme iad. Ba cheart na pionóis sin a bheith éifeachtach, comhréireach agus athchomhairleach.
            
            
               (24)Ós rud é nach féidir leis na Ballstáit cuspóirí an Rialacháin seo, eadhon an comhshaol agus sláinte an duine a chosaint, a ghnóthú go leordhóthanach agus, de bharr fhairsinge agus éifeachtaí na gníomhaíochta, gur fearr is féidir é a ghnóthú ar leibhéal an Aontais, féadfaidh an tAontas bearta a ghlacadh, i gcomhréir le prionsabal na coimhdeachta a leagtar amach in Airteagal 5 den Chonradh ar an Aontas Eorpach. I gcomhréir le prionsabal na comhréireachta a leagtar amach san Airteagal sin, ní théann an Rialachán seo thar a bhfuil riachtanach chun na cuspóirí sin a ghnóthú.
            
            
               (25)Is gá foráil a dheanamh do dhóthain ama do na Ballstáit chun go gcuirfí ar bun an bonneagar riaracháin atá riachtanach chun an Rialachán seo a chur i bhfeidhm agus do na hoibreoirí ullmhú chun na rialacha nua a chur i bhfeidhm.
            
            
            
            
               TAR ÉIS AN RIALACHÁN SEO A GHLACADH:
            
            
            
               Airteagal 1 
            
            
               Ábhar agus cuspóir
            
            
               1.Leagtar síos sa Rialachán seo na híoscheanglais le haghaidh cáilíocht agus faireachán uisce agus an oibleagáid chun na príomhchúraimí bainistithe riosca a chur i gcrích, chun fuíolluisce uirbeach cóireáilte a athúsáid go sábháilte i gcomhthéacs bainistiú comhtháite uisce.
            
            
               2.Is é cuspóir an Rialacháin seo ná a ráthú go bhfuil an tuisce athshlánaithe sábháilte don úsáid atá beartaithe dó, rud a fhágfaidh go náiritheofar ardleibhéal cosanta do shláinte an duine agus do shláinte ainmhithe agus don chomhshaol, go dtabharfar aghaidh ar bhealach comhordaithe ar ghanntanas uisce agus an mbrú mar thoradh air sin a fud an Aontais, rud a chuirfidh freisin le feidhmiú éifeachtach an mhargaidh inmheánaigh.
            
            
               Airteagal 2
            
            
               Raon feidhme
            
         
         
            
               Beidh feidhm ag an Rialachán seo maidir le huisce athshlánaithe atá ceaptha le haghaidh úsáid a shonraítear i mír 1 d’Iarscríbhinn I.
            
            
               Airteagal 3
            
            
               Sainmhínithe
            
            
               Chun críocha an Rialacháin seo, tá feidhm ag na sainmhínithe seo a leanas:
            
            
               1.ciallaíonn ‘údarás inniúil’ údarás nó comhlacht arna ainmniú ag Ballstát chun oibleagáidí a eascraíonn as an Rialachán seo a chomhlíonadh;
            
            
               2.ciallaíonn ‘údarás uisce’ údarás nó údaráis a shainaithnítear i gcomhréir le hAirteagal 3(2) nó (3) de Threoir 2000/60/CE; 
            
            
               3.ciallaíonn ‘úsáideoir deiridh’ duine nádúrtha nó dlítheanach a úsáideann uisce athshlánaithe;
            
            
               4.ciallaíonn ‘fuíolluisce uirbeach’ fuíolluisce uirbeach faoi mar a shainmhínítear é in Airteagal 2(1) de Threoir 91/271/CEE;
            
            
               5.ciallaíonn ‘uisce athshlánaithe’ fuíolluisce uirbeach a cóireáladh i gcomhréir leis na ceanglais a leagtar amach i dTreoir 91/271/CEE agus a eascraíonn as cóireáil bhreise i ngléasra athshlánaithe;
            
            
               6.ciallaíonn ‘gléasra athshlánaithe’ gléasra cóireála fuíolluisce uirbigh nó gléasra eile a dhéanann cóireáil bhreise ar fhuíolluisce uirbeach i gcomhréir leis na ceanglais a leagtar amach i dTreoir 91/271/CEE chun uisce atá oiriúnach le haghaidh úsáid a shonraítear i mír 1 d’Iarscríbhinn I a ghabhann leis an Rialachán seo a tháirgeadh;
            
            
               7.ciallaíonn ‘oibreoir gléasra athshlánaithe’ duine nádúrtha nó dlítheanach a oibríonn nó a rialaíonn gléasra athshlánaithe;
            
            
               8.ciallaíonn ‘guais’ oibreán bitheolaíoch, ceimiceach, fisiceach nó raideolaíoch a bhfuil d’acmhainn aige dochar a dhéanamh do dhaoine, d’ainmhithe, do bharra nó do phlandaí, do bhithraí talún eile, do bhithraí uisceacha, d’ithreacha nó don chomhshaol i gcoitinne; 
            
            
               9.ciallaíonn ‘riosca’ an dóchúlacht go mbeidh guaiseacha sainaitheanta ag déanamh díobhála i dtréimhse shonraithe, lena náirítear déine na niarmhairtí;
            
            
               10.is é is ‘bainistiú riosca’ ann ná bainistiú córasach a dhéanann sábháilteacht athúsáid uisce i gcomhthéacs sonrach a áirithiú go comhsheasmhach; 
            
            
               11.ciallaíonn ‘beart coisctheach’ aon ghníomhaíocht is féidir a úsáid chun riosca sláinte agus comhshaoil a chosc nó a dhíchur, nó é a laghdú go leibhéal inghlactha.
            
            
               Airteagal 4
            
            
               Oibleagáidí oibreoirí gléasraí athshlánaithe maidir le cáilíocht uisce 
            
            
               1.Áiritheoidh oibreoirí gléasraí athshlánaithe go ndéanfaidh uisce athshlánaithe atá ceaptha le haghaidh úsáid a shonraítear i mír 1 d’Iarscríbhinn I, ag asraon an ghléasra athshlánaithe, (pointe comhréireachta), an méid seo a leanas a chomhlíonadh:
            
            
               (a)na híoscheanglais maidir le cáilíocht uisce a leagtar síos i Roinn 2 d’Iarscríbhinn I;
            
            
               (b)aon choinníollacha breise a leagann an túdarás inniúil síos sa cheadúnas ábhartha de bhun phointí (b) agus (c) d’Airteagal 7(3), maidir le cáilíocht uisce.
            
         
         
            
               2.Chun a áirithiú go gcomhlíonfar na ceanglais agus na coinníollacha dá dtagraítear i mír 1, déanfaidh an toibreoir gléasra athshlánaithe faireachán ar cháilíocht an uisce i gcomhréir leis an méid seo a leanas:
            
            
               (a)Roinn 2 d’Iarscríbhinn I; 
            
            
               (b)aon choinníollacha breise a leagann an túdarás inniúil síos sa cheadúnas ábhartha de bhun phointí (b) agus (c) d’Airteagal 7(3), maidir le faireachán.
            
            
               3.Tugtar de chumhacht don Choimisiún gníomhartha tarmligthe a ghlacadh lena leasaítear an Rialachán seo i gcomhréir le hAirteagal 14 chun na híoscheanglais a leagtar amach i Roinn 2 d’Iarscríbhinn I a oiriúnú don dul chun cinn eolaíoch agus teicniúil.
            
            
               Airteagal 5
            
            
               Bainistiú riosca
            
            
               1.Chun uisce athshlánaithe a tháirgeadh agus a sholáthar, rachaidh an toibreoir gléasra athshlánaithe i mbun bainistiú riosca agus déanfaidh sé an méid sin i gcomhairle leis na gníomhaithe seo a leanas:
            
            
               (a)oibreoir na ngléasraí cóireála fuíolluisce a sholáthraíonn gléasra athshlánaithe le huisce, más éagsúil ón oibreoir gléasra athshlánaithe;
            
            
               (b)úsáideoir deiridh/úsáideoirí deiridh;
            
            
               (c)aon pháirtí eile a measann an toibreoir gléasra athshlánaithe é a bheith ábhartha.
            
            
               2.Déanfaidh an toibreoir gléasra athshlánaithe Plean Bainistíochta Riosca um Athúsáid Uisce a tharraingt suas bunaithe ar na príomhchúraimí bainistithe riosca a leagtar amach in Iarscríbhinn II. Sa Phlean Bainistíochta Riosca um Athúsáid Uisce, déanfar aon cheanglais is gá sa bhreis orthu siúd a shonraítear in Iarscríbhinn I a mholadh chun aon rioscaí a mhaolú tuilleadh, agus sainaithneofar ann, inter alia, na rioscaí agus na bearta coisctheacha iomchuí.
            
            
               3.Tugtar de chumhacht don Choimisiún i gcomhréir le hAirteagal 14 gníomhartha tarmligthe a ghlacadh lena leasaítear an Rialachán seo chun na híoscheanglais a leagtar amach in Iarscríbhinn II a oiriúnú don dul chun cinn eolaíoch agus teicniúil. 
            
            
               Tugtar de chumhacht don Choimisiún freisin i gcomhréir le hAirteagal 14 gníomhartha tarmligthe a ghlacadh lena bhforlíontar an Rialachán seo chun sonraíochtaí teicniúla na bPríomhchúram bainistithe riosca a leagtar amach in Iarscríbhinn II a leagan síos. 
            
            
               Airteagal 6
            
            
               Iarratas ar cheadúnas chun uisce athshlánaithe a sholáthar
            
            
               1.Beidh aon soláthar uisce athshlánaithe le haghaidh úsáid a shonraítear i Roinn 1 d’Iarscríbhinn I faoi réir ceada.
            
            
               2.Déanfaidh oibreoir iarratas ar an gcead dá dtagraítear i mír 1, nó iarratas ar an gcead atá ann cheana a mhodhnú, a chur chuig údarás inniúil an Bhallstáit ina noibríonn an gléasra athshlánaithe nó ina bhfuil sé beartaithe oibriú.
            
            
               3.Beidh an méid seo a leanas san iarratas:
            
            
               (a)Plean Bainistithe Riosca um Athúsáid Uisce arna tharraingt suas i gcomhréir le hAirteagal 5(2);
            
            
               (b)tuairisc ar an gcaoi a gcomhlíonfaidh an toibreoir gléasra athshlánaithe na híoscheanglais don cháilíocht uisce agus don fhaireachán a leagtar amach i Roinn 2 d’Iarscríbhinn I;
            
         
         
            
               (c)tuairisc ar an gcaoi a gcomhlíonfaidh an toibreoir gléasra athshlánaithe na ceanglais bhreise a mholtar sa Phlean Bainistithe Riosca um Athúsáid Uisce.
            
            
               Airteagal 7
            
            
               An cead a dheonú
            
            
               1.Chun an tiarratas a mheas, déanfaidh an túdarás inniúil, más iomchuí, comhairliúchán leo seo a leanas agus faisnéis ábhartha a mhalartú leo:
            
            
               (a)údaráis ábhartha eile an Bhallstáit chéanna, go háirithe an túdarás uisce más éagsúil ón údarás inniúil;
            
            
               (b)pointí teagmhála i mBallstát nó i mBallstáit a d’fhéadfadh a bheith ainmnithe i gcomhréir le hAirteagal 9(1).
            
            
               2.Cinnfidh an túdarás inniúil laistigh de 3 mhí ón iarratas iomlán dá dtagraítear i bpointe (a) d’Airteagal 6(3) a fháil ar cheart cead a dheonú. I gcás ina mbeidh gá ag an údarás inniúil le níos ama mar gheall ar chastacht an iarratais, cuirfidh sé an tiarratasóir ar an eolas faoi sin, cuirfidh sé an dáta a mbeifear ag súil leis go ndeonófar an cead in iúl dó agus tabharfaidh sé cúiseanna don fhadú.
            
            
               3.I gcás ina gcinnfidh an túdarás cead a dheonú, cinnfidh sé na coinníollacha is infheidhme, lena náireofar an méid seo a leanas, de réir mar is infheidhme:
            
            
               (a)na coinníollacha i ndáil leis na híoscheanglais don cháilíocht uisce agus don fhaireachán uisce a leagtar amach i Roinn 2 d’Iarscríbhinn I;
            
            
               (b)coinníollacha i ndáil leis na ceanglais bhreise a mholtar sa Phlean Bainistithe Riosca um Athúsáid Uisce;
            
            
               (c)aon choinníollacha eile is gá chun aon rioscaí do-ghlactha do shláinte an duine agus do shláinte ainmhithe nó don chomhshaol a mhaolú tuilleadh. 
            
            
               4.Déanfar athbhreithniú ar an gceadúnas go rialta agus gach cúig bliana ar a laghad agus é a mhodhnú, más gá. 
            
            
               Airteagal 8
            
            
               Seiceáil ar chomhlíonadh
            
            
               1.Déanfaidh an túdarás inniúil fíorú ar na coinníollacha a leagtar amach sa chead a bheith á gcomhlíonadh ag na húdaráis inniúla ag an bpointe comhlíonta. Déanfar an tseiceáil ar chomhlíonadh trí na modhanna seo a leanas a úsáid:
            
            
               (a)seiceálacha ar an láthair;
            
            
               (b)úsáid na sonraí faireacháin a fhaightear de bhun an Rialacháin seo agus Threoracha 91/271/CEE agus 2000/60/CE;
            
            
               (c)aon mhodh leormhaith eile.
            
            
               2.I gcás neamhchomhlíonta, ceanglóidh an túdarás inniúil ar an oibreoir gléasra athshlánaithe na bearta is gá a dhéanamh chun an comhlíonadh a athbhunú gan mhoill.
            
            
               3.I gcás ina neascróidh riosca suntasach don chomhshaol nó do shláinte an duine ón neamhchomhlíonadh, déanfaidh an toibreoir gléasra athshlánaithe aon soláthar breise ar an uisce athshlánaithe a chur ar fionraí go dtí go gcinnfidh an túdarás inniúil go ndearnadh an comhlíonadh a athbhunú.
            
         
         
            
               4.Má tharlaíonn teagmhas a dhéanann difear do chomhlíonadh choinníollacha an cheada, cuirfidh an toibreoir gléasra athshlánaithe an túdarás inniúil agus an túsáideoir deiridh nó na húsáideoirí deiridh a bhféadfadh sé go ndéanfaí difear dóibh ar an eolas láithreach, agus déanfaidh sé an teolas is gá chun tionchair an teagmhais sin a chur in iúl don údarás inniúil.
            
            
               Airteagal 9
            
            
               Comhar idir na Ballstáit 
            
            
               1.Ainmneoidh na Ballstáit pointe teagmhála chun comhoibriú mar is iomchuí le pointí teagmhála agus údaráis inniúla Ballstát eile. Is é an ról a bheidh ag na pointí teagmhála cúnamh a sholáthar arna iarraidh sin agus cumarsáid a chomhordú idir údaráis inniúla. Déanfaidh na pointí teagmhála, go háirithe, iarratais ar chúnamh a fháil agus a tharchur.
            
            
               2.Freagróidh na Ballstáit iarrataí ar chúnamh gan moill mhíchuí.
            
            
               Airteagal 10
            
            
               Faisnéis don phobal
            
            
               1.Gan dochar do Threoracha 2003/4/CE agus 2007/2/CE, áiritheoidh na Ballstáit go mbeidh faisnéis leormhaith agus cothrom le dáta ar fáil ar líne don phobal. Beidh an méid seo a leanas san fhaisnéis:
            
            
               (a)cainníocht agus cáilíocht an uisce athshlánaithe a sholáthraítear i gcomhréir leis an Rialachán seo;
            
            
               (b)céatadán an uisce athshlánaithe sa Bhallstát, arb uisce é a sholáthraítear i gcomhréir leis an Rialachán seo i gcomparáid le méid iomlán an fhuíolluisce uirbigh chóireáilte;
            
            
               (c)ceadanna arna ndeonú i gcomhréir leis an Rialachán seo, lena náirítear coinníollacha arna leagan síos ag údaráis inniúla i gcomhréir le hAirteagal 7(3);
            
            
               (d)toradh na seiceála comhlíonta a dhéantar i gcomhréir le hAirteagal 8(1);
            
            
               (e)na pointí teagmhála arna nainmniú i gcomhréir le hAirteagal 9(1).
            
            
               2.Déanfar an fhaisnéis dá dtagraítear i mír 1 a thabhairt cothrom le dáta uair sa bhliain ar a laghad
            
            
               3.Féadfaidh an Coimisiún, trí bhíthin gníomhartha cur chun feidhme, rialacha mionsonraithe a leagan síos maidir le formáid agus cur i láthair na faisnéise atá le soláthar faoi mhír 1. Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 15.
            
            
               Airteagal 11
            
            
               Faisnéis maidir le faireachán a dhéanamh ar an gcur chun feidhme
            
            
               1.Gan dochar do Threoracha 2003/4/CE agus 2007/2/CE, déanfaidh gach Ballstát, le cabhair ón nGníomhaireacht Eorpach Chomhshaoil:
            
            
               (a)faoi ... [trí bliana tar éis an Rialachán seo a theacht i bhfeidhm] tacar sonraí a chur ar bun agus a fhoilsiú, agus nuashonrú a dhéanamh air gach 6 bliana ina dhiaidh sin, ina bhfuil faisnéis maidir le toradh na seiceála ar chomhlíonadh arna déanamh i gcomhréir le hAirteagal 8(1) agus faisnéis eile atá le cur ar fáil ar líne don phobal i gcomhréir le hAirteagal 10;
            
            
               (b)tacar sonraí a chur ar bun, a fhoilsiú agus a thabhairt cothrom le dáta ar bhonn bliantúil ina dhiaidh sin, ina bhfuil faisnéis faoi chásanna nach gcomhlíontar na coinníollacha a leagtar amach sa cheada arna bhailiú i gcomhréir le hAirteagal 8(1) agus faisnéis faoi na bearta a rinneadh i gcomhréir le hAirteagal 8(2) agus (3).
            
         
         
            
               2.Áiritheoidh na Ballstáit go mbeidh rochtain ar na tacair sonraí dá dtagraítear i mír 1 ag an gCoimisiún, ag an nGníomhaireacht Eorpach Chomhshaoil agus ag an Lárionad Eorpach um Ghalair a Chosc agus a Rialú.
            
            
               3.Ar bhonn na sonraí dá dtagraítear i mír 1, déanfaidh an Ghníomhaireacht Eorpach Chomhshaoil ar bhonn rialta nó tar éis iarraidh a fháil ón gCoimisiún forléargas ar an Aontas ina iomláine ina náireofar, mar is iomchuí, táscairí d’aschuir, do thorthaí agus do thionchair an Rialacháin seo, léarscáileanna, agus tuarascálacha Ballstát.
            
            
               4.Féadfaidh an Coimisiún, trí bhíthin gníomhartha cur chun feidhme, rialacha mionsonraithe a leagan síos maidir le formáid agus cur i láthair na faisnéise a sholáthrófar i gcomhréir le mír 1 chomh maith leis na rialacha mionsonraithe maidir le formáid agus cur i láthair an fhorléargais ar an Aontas ina iomláine dá dtagraítear i mír 3. Déanfar na gníomhartha cur chun feidhme sin a ghlacadh i gcomhréir leis an nós imeachta scrúdúcháin dá dtagraítear in Airteagal 15.
            
            
               Airteagal 12
            
            
               Rochtain ar an gceartas 
            
            
               1.Áiritheoidh na Ballstáit go mbeidh, i gcomhréir leis an reachtaíocht nó leis an gcleachtas náisiúnta, fáil ag daoine nádúrtha nó dlítheanacha nó a gcomhlachais, a neagraíochtaí, nó a ngrúpaí, ar nós imeachta um athbhreithniú os comhair cúirt dlí, nó comhlacht neamhspleách nó neamhchlaonta eile arna bhunú le dlí, chun agóid a dhéanamh i gcoinne dlíthiúlacht nós imeachta nó shubstainteach cinntí, gníomhartha nó neamhghníomhartha a bhaineann le cur chun feidhme Airteagail 4 go 8, i gcás ina mbeidh ceann de na coinníollacha seo a leanas comhlíonta:
            
            
               (a)go bhfuil leas leordhóthanach acu ann;
            
            
               (b)go náitíonn siad sárú ar cheart, i gcás ina gceanglaítear é sin mar réamhchoinníoll le dlí nós imeachta riaracháin an Bhallstáit ábhartha.
            
            
               2.Is iad na Ballstáit a chinnfidh an chéim ag ar féidir agóid a dhéanamh i gcoinne cinntí, gníomhartha nó neamhghníomhartha.
            
            
               3.Déanfaidh na Ballstáit an rud is leas leordhóthanach ann, agus sárú ar cheart, a chinneadh i gcomhréir leis an gcuspóir rochtain fhairsing ar an gceartas a thabhairt don phobal lena mbaineann.
            
            
               Chuige sin, measfar gur leordhóthanach chun críocha mhír 1(a) an leas atá ag aon eagraíocht neamhrialtasach a chuireann cosaint an chomhshaoil chun cinn agus a comhlíonann na ceanglais faoin dlí náisiúnta.
            
            
               Measfar freisin go bhfuil cearta ar féidir iad a shárú chun críocha mhír 1(b) ag na heagraíochtaí sin.
            
            
               4.Ní eisiafar, le míreanna 1, 2 agus 3, an deis nós imeachta um athbhreithniú tosaigh a thabhairt os comhair údarás riaracháin agus ní dhéanfaidh na míreanna sin difear don cheanglas go nídeofar na nósanna imeachta um athbhreithniú riaracháin sula rachfar ar iontaoibh nósanna imeachta um athbhreithniú breithiúnach, i gcás ina mbeidh ceanglas den sórt sin ann faoin dlí náisiúnta.
            
            
               5.Aon nós imeachta um athbhreithniú dá dtagraítear i mír 1 agus mír 4, beidh sé cóir, cothrom agus tráthúil, agus ní bheidh sé róchostasach.
            
            
               6.Áiritheoidh na Ballstáit go gcuirfear faisnéis ar fáil don phobal i dtaobh rochtain ar nósanna imeachta um athbhreithniú riaracháin agus athbhreithniú breithiúnach.
            
            
               Airteagal 13
            
            
               Meastóireacht
            
            
               1.Déanfaidh an Coimisiún, faoin ... [6 bliana tar éis dháta theacht i bhfeidhm an Rialacháin seo], meastóireacht ar an Rialachán seo. Beidh an mheastóireacht sin bunaithe, ar a laghad, ar na heilimintí seo a leanas:
            
            
               (a)an taithí a fuarthas ón Rialachán seo a chur chun feidhme;
            
            
               (b)na tacair sonraí arna gcur ar bun ag na Ballstáit i gcomhréir le hAirteagal 11(1) agus an forléargas ar an Aontas ina iomláine arna thiomsú ag an nGníomhaireacht Eorpach Chomhshaoil i gcomhréir le hAirteagal 11(3);
            
         
         
            
               (c)sonraí eolaíocha, anailíseacha agus eipidéimeolaíocha ábhartha;
            
            
               (d)eolas teicniúil agus eolaíochta;
            
            
               (e)moltaí ón Eagraíocht Dhomhanda Sláinte, más ann dóibh.
            
            
               2.I gcomhthéacs na meastóireachta dá dtagraítear i mír 1, tabharfaidh an Coimisiún aird ar leith ar na gnéithe seo a leanas:
            
            
               (a)na híoscheanglais a leagtar amach in Iarscríbhinn I;
            
            
               (b)na príomhchúraimí bainistithe riosca a leagtar amach in Iarscríbhinn II;
            
            
               (c)na ceanglais bhreise arna leagan síos ag na húdaráis inniúla de bhun phointí (b) agus (c) d’Airteagal 7(3);
            
            
               (d)tionchair athúsáide uisce ar an gcomhshaol agus ar shláinte an duine.
            
            
            
               Airteagal 14
            
            
               An tarmligean a fheidhmiú 
            
            
               1.Is faoi réir na gcoinníollacha a leagtar síos san Airteagal seo a thugtar an chumhacht don Choimisiún gníomhartha tarmligthe a ghlacadh.
            
            
               2.Déanfar an chumhacht chun gníomhartha tarmligthe a ghlacadh dá dtagraítear in Airteagal 4(3) agus in Airteagal 5(3) a thabhairt don Choimisiún go ceann tréimhse neamhchinntithe ama amhail ó dháta theacht i bhfeidhm an Rialacháin seo.
            
            
               3.Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 4(3) agus in Airteagal 5(3) a chúlghairm aon tráth. Déanfaidh cinneadh chun cúlghairm a dhéanamh deireadh a chur le tarmligean na cumhachta atá sonraithe sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta níos déanaí a shonrófar sa chinneadh. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana.
            
            
               4.Roimh dó gníomh tarmligthe a ghlacadh, rachaidh an Coimisiún i mbun comhairliúchán le saineolaithe arna nainmniú ag gach Ballstát i gcomhréir leis na prionsabail a leagtar síos i gComhaontú Idirinstitiúideach maidir le Reachtóireacht Níos Fearr an 13 Aibreán 2016.
            
            
               5.A luaithe a ghlacfaidh sé gníomh tarmligthe, tabharfaidh an Coimisiún fógra do Pharlaimint na hEorpa agus don Chomhairle ina leith an tráth céanna.
            
            
               6.Ní thiocfaidh gníomh tarmligthe a ghlacfar de bhun Airteagal 4(3) agus Airteagal 5(3) i bhfeidhm ach amháin mura mbeidh aon agóid curtha in iúl ag Parlaimint na hEorpa nó ag an gComhairle laistigh de thréimhse dhá mhí tar éis fógra faoin ngníomh sin a thabhairt do Pharlaimint na hEorpa agus don Chomhairle nó más rud é, roimh dheireadh na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad aon agóid. Déanfar an tréimhse sin a fhadú dhá mhí ar thionscnamh Pharlaimint na hEorpa nó na Comhairle.
            
            
               Airteagal 15
            
            
               An Nós imeachta coiste
            
            
               1.Tabharfaidh an Coiste arna bhunú le Treoir 2000/60/CE. cúnamh don Choimisiún. Beidh an coiste sin ina choiste de réir bhrí Rialachán (AE) Uimh. 182/2011.
            
         
         
            
               2.I gcás ina ndéanfar tagairt don mhír seo, beidh feidhm ag Airteagal 5 de Rialachán (AE) Uimh. 182/2011.
            
            
               Airteagal 16
            
            
               Pionóis
            
            
               Déanfaidh na Ballstáit na rialacha a bhaineann leis na pionóis is infheidhme maidir le sáruithe ar an Rialachán seo a leagan síos agus glacfaidh siad gach beart is gá lena áirithiú go gcuirfear chun feidhme iad. Beidh na pionóis dá bhforáiltear éifeachtach, comhréireach agus athchomhairleach. Faoin ... [trí bliana tar éis theacht i bhfeidhm an Rialacháin seo], tabharfaidh na Ballstáit fógra don Choimisiún faoi na rialacha sin agus na bearta sin agus tabharfaidh siad fógra dó faoi aon leasú ina dhiaidh sin a dhéanfaidh difear dóibh.
            
            
               Airteagal 17
            
            
               Teacht i bhfeidhm agus cur i bhfeidhm
            
            
               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            
            
               Beidh feidhm aige ón … [bliain amháin tar éis dháta theacht i bhfeidhm an Rialacháin seo]. 
            
            
               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            
            
               Arna dhéanamh sa Bhruiséil,
            
            
               
                  Thar ceann Pharlaimint na hEorpa
                        Thar ceann na Comhairle
               
               
                  An tUachtarán
                        An tUachtarán
               
            
         
         
            
                  
                     (1)
                  
                        Ar an iomlán ionann sin agus thart ar an ceathrú cuid den fhionnuisce uile a astarraingíodh. Is ionann astarraingt don uisciú agus thart ar 60 % den astarraingt fionnuisce iomlán i nDeisceart agus Oirdheisceart na hEorpa, agus suas le 80 % i limistéir Abhantracha (RBDanna) ar leith.
               
               
                  
                     (2)
                  
                        
                  http://www.bbc.com/news/world-europe-40803619
               
               
                  
                     (3)
                  
                        COIM (2007)414
               
               
                  
                     (4)
                  
                        Tugtar ar aire sa chomhthéacs seo go ndéantar tagairt d’athúsáid uisce i nDoiciméad inmheánach oibre de chuid an Choimisiúin maidir le Talmhaíocht agus Bainistiú Uisce Inbhuanaitheach in AE (SWD(2017) 153 final) mar cheann de roinnt beart a d’fhéadfadh laghdú a dhéanamh ar na tionchair dhiúltacha a bhaineann le ró-astarraingt.
               
               
                  
                     (5)
                  (b) déantar tionchar an bhrú ar uiscí trasdultacha, uiscí cósta agus fionnuiscí (lena náirítear uiscí dromchla agus screamhuiscí) a laghdú go sonrach chun dea-stádas a bhaint amach, a chothabháil nó a fheabhsú, mar a shainítear sa Treoir Réime maidir hUisce;(f) déantar an timthriall cothaitheach (nítrigin agus fosfar) a bhainistiú ar bhealach níos inbhuanaithe agus níos tíosaí ar acmhainní;(b) tá laghdú suntasach déanta ar an tionchar foriomlán ar an gcomhshaol ó phríomhearnálacha uile gheilleagar an Aontais, tá méadú ar éifeachtacht acmhainní agus tá modheolaíochtaí maidir le tagarmharcáil agus tomhais i bhfeidhm. Tá dreasachtaí margaidh agus beartais a chothaíonn infheistíochtaí gnó in éifeachtacht acmhainní i bhfeidhm, agus déantar fás glas a spreagadh trí bhearta chun nuálaíocht a chothú;(c) rinne athruithe struchtúrtha sa táirgeadh, teicneolaíocht agus nuálaíocht, chomh maith le sna patrúin tomhaltais agus stíleanna beatha laghdú ar an tionchar foriomlán ar an gcomhshaol ó tháirgeadh agus ó thomhaltas, go háirithe in earnálacha an bhia, na tithíochta agus na soghluaisteachta;
                        Clár Gníomhaíochta Ginearálta don Chomhshaol de chuid an Aontais go dtí 2020 (Cinneadh Uimh. 1386/2013/AE), agus go háirithe na cuspóirí seo a leanas:
               
               
                  
                     (6)
                  
                        Is sampla den staid sin é cás na ráige de E. coli a raibh tionchar aici ar 16 thír san Eoraip agus i Meiriceá Thuaidh in 2011 le níos mó ná 4 000 cás agus 53 bás arna dtuairisciú sa Ghearmáin. Cuireadh an milleán faoin ráig ar chúcamair a uiscíodh le fuíolluisce cóireáilte, a allmhairíodh ón Spáinn, agus rinne roinnt Ballstát, lena náirítear an Ostair, an Bheilg, Poblacht na Seice, an Danmhairg, an Ghearmáin agus an Ríocht Aontaithe, blocáil nó srianadh ar allmhairiú táirgí Spáinneacha mar gheall ar imní go mbeidís éillithe i rith an uiscithe. Cruthaíodh ina dhiaidh sin nárbh iad na cúcamair foinse an éillithe E. coli ach síolta péactha ó fheirm Ghearmánach, agus gur as an Éigipt a tháinig na síolta seimre Gréagaí a bhí i gceist. Measadh gur chosain an eachtra sin EUR 200 milliún sa tseachtain ar an Spáinn mar gur cuireadh orduithe ar ceal agus gur ghearr sé an tioncam talmhaíoch i réigiún Murcia le 11.3 % do shéasúr saothraithe 2010-2011. Tá sé sin ag díspreagadh infheistíochta i bpróiseáil táirgí bia arna nuisciú le huisce athúsáidte.
               
               
                  
                     (7)
                  
                        
                  http://ec.europa.eu/environment/water/reuse.htm
               
               
                  
                     (8)
                  
                        Bailíodh faisnéis maidir le stádas an athúsáid uisce i mBallstáit AE agus tugadh cuireadh do rannpháirtithe aiseolas a thabhairt ar dhréacht-leaganacha de na staidéir thacaíochta IA a d’fhorbair sainchomhairleoirí. D’eagraigh AS ENV agus an Airmheán Comhpháirteach Taighde (JRC) ceardlann theicniúil maidir le híoscheanglais cáilíochta féideartha ar athúsáid uisce ar leibhéal AE i mí an Mheithimh 2015. Reáchtáladh cruinnithe i Márta 2016, Deireadh Fómhair 2016 agus Meitheamh 2017 chun plé sonrach a dhéanamh ar dhréacht-leaganacha de thuarascáil theicniúil JRC. Cuireadh dréacht-eilimintí den measúnú tionchair i láthair freisin chun aiseolas agus faisnéis bhreise a bhailiú. Chuathas i gcomhairle freisin le Grúpaí Saineolaithe ar an Treoir Screamhuisce, an Treoir um Caighdeán Cáilíochta Comhshaoil, an Treoir maidir le Cóireáil Fuíolluisce Uirbigh agus an Treoir maidir le hUisce Óil.
               
               
                  
                     (9)
                  
                        Tuairim an Bhoird SEC(2018)249, Measúnú Tionchair SWD(2018)249, Achoimre Feidhmiúcháin SWD(2018)250
               
               
                  
                     (10)
                  
                        SWD(2017) 230
               
               
                  
                     (11)
                  
                        COM(2017) 312
               
               
                  
                     (12)
                  
                        COM(2017) 753
               
               
                  
                     (13)
                  
                        IO C , , p. .
               
               
                  
                     (14)
                  
                        IO C , , p. .
               
               
                  
                     (15)
                  
                        Treoir 2000/60/CE ó Pharlaimint na hEorpa agus ón gComhairle an 23 Deireadh Fómhair 2000 lena mbunaítear creat do ghníomhaíocht Chomhphobail i réimse an bheartais uisce (IO L 327, 22.12.2000, lch. 1).
               
               
                  
                     (16)
                  
                        Treoir 91/271/CEE ón gComhairle an 21 Bealtaine 1991 maidir le cóireáil fuíolluisce uirbigh (IO L 135, 30.5.1991, lch. 40).
               
               
                  
                     (17)
                  
                        COM (2012) 673
               
               
                  
                     (18)
                  
                        COM (2007)414
               
               
                  
                     (19)
                  
                        COM (2015)614
               
               
                  
                     (20)
                  
                        Treoir 91/676/CEE ón gComhairle an 12 Nollaig 1991 maidir le huiscí a chosaint ar thruailliú de bharr níotráití ó fhoinsí talmhaíochta (IO L 375, 31.12.1991, lch. 1-8).
               
               
                  
                     (21)
                  
                        Treoir 98/83/CE ón gComhairle an 3 Samhain 1998 maidir le cáilíocht an uisce atá ceaptha do thomhaltas an duine (IO L 330, 5.12.1998, lch. 32).
               
               
                  
                     (22)
                  
                        Rialachán (CE) Uimh. 178/2002 ó Pharlaimint na hEorpa agus ón gComhairle an 28 Eanáir 2002 lena leagtar síos prionsabail ghinearálta agus ceanglais ghinearálta dhlí an bhia, lena mbunaítear an tÚdarás Eorpach um Shábháilteacht Bia agus lena leagtar síos nósanna imeachta in ábhair a bhaineann le sábháilteacht bia (IO L 31, 1.2.2002, lch. 1).
               
               
                  
                     (23)
                  
                        Rialachán (CE) Uimh 852/2004 ó Pharlaimint na hEorpa agus ón gComhairle an 29 Aibreán 2004 maidir le sláinteachas earraí bia (IO L 139, 30.4.2004, lch. 1).
               
               
                  
                     (24)
                  
                        Rialachán (CE) Uimh. 183/2005 ó Pharlaimint na hEorpa agus ón gComhairle an 12 Eanáir 2005 lena leagtar síos na ceanglais i ndáil le sláinteachas beatha ainmhithe (IO L 35, 8.2.2005, lch. 1).
               
               
                  
                     (25)
                  
                        Rialachán (CE) Uimh. 396/2005 ó Pharlaimint na hEorpa agus ón gComhairle an 23 Feabhra 2005 maidir le huasleibhéil iarmhar lotnaidicídí i mbia agus i mbeatha de bhunadh plandaí nó ainmhíoch agus lena leasaítear Treoir 91/414/CEE ón gComhairle (IO L 70, 16.3.2005, lch. 1).
               
               
                  
                     (26)
                  
                        Rialachán (CE) Uimh. 1069/2009 ó Pharlaimint na hEorpa agus ón gComhairle an 21 Deireadh Fómhair 2009 lena leagtar síos rialacha sláinte maidir le seachtháirgí ainmhithe agus táirgí díorthaithe nach bhfuil beartaithe le caitheamh ag an duine agus lena naisghairtear Rialachán (CE) Uimh. 1774/2002 (Rialachán maidir le seachtháirgí ainmhithe) (IO L 300, 14.11.2009, lch. 1).
               
               
                  
                     (27)
                  
                        Treoir 2006/7/CE ó Pharlaimint na hEorpa agus ón gComhairle an 15 Feabhra 2006 maidir le cáilíocht uisce snámha a bhainistiú agus lena leasaítear Treoir 76/160/CE (IO L 64, 4.3.2006, lch. 37).
               
               
                  
                     (28)
                  
                        Treoir 2006/118/CE ó Pharlaimint na hEorpa agus ón gComhairle an 12 Nollaig 2006 maidir le screamhuisce a chosaint ar thruailliú agus ar mheath (IO L 372, 27.12.2006, lch. 19).
               
               
                  
                     (29)
                  
                        Treoir 2008/105/CE ó Pharlaimint na hEorpa agus ón gComhairle an 16 Nollaig 2008 maidir le caighdeáin cáilíochta comhshaoil i réimse an bheartais uisce, lena leasaítear agus lena naisghairtear ina dhiaidh sin Treoracha 82/176/CEE, 83/513/CEE, 84/156/CEE, 84/491/CEE, 86/280/CEE ón gComhairle agus lena leasaítear Treoir 2000/60/CE ó Pharlaimint na hEorpa agus ón gComhairle (IO L 348, 24.12.2008, lch. 84).
               
               
                  
                     (30)
                  
                        Treoir 2011/92/AE ó Pharlaimint na hEorpa agus ón gComhairle an 13 Nollaig 2011 maidir le measúnú a dhéanamh ar na héifeachtaí atá ag tionscadail phoiblí agus phríobháideacha áirithe i ndáil leis an gcomhshaol (IO L 26, 28.1.2012, lch. 1)
               
               
                  
                     (31)
                  
                        Rialachán (CE) Uimh. 2073/2005 ón gCoimisiún an 15 Samhain 2005 maidir le critéir mhicribhitheolaíocha le haghaidh earraí bia (IO L 338, 22.12.2005, lch. 1).
               
               
                  
                     (32)
                  
                        Rialachán (CE) Uimh. 1881/2006 ón gCoimisiún an 19 Nollaig 2006 ag socrú leibhéil uasta le haghaidh éilleáin áirithe in earraí bia (IO L 364, 20.12.2006, lch. 5).
               
               
                  
                     (33)
                  
                        Rialachán (AE) Uimh. 142/2011 ón gCoimisiún an 25 Feabhra 2011 lena gcuirtear chun feidhme Rialachán (CE) Uimh. 1069/2009 ó Pharlaimint na hEorpa agus ón gComhairle lena leagtar síos rialacha sláinte maidir le seachtháirgí ainmhithe agus táirgí díorthaithe nach bhfuil beartaithe le caitheamh ag an duine agus lena gcuirtear chun feidhme Treoir 97/78/EC ón gComhairle maidir le samplaí áirithe agus míreanna atá díolmhaithe ó sheiceálacha tréidliachta ag an teorainn faoin Treoir sin, Téacs atá ábhartha maidir le LEE, (IO L 54, 26.2.2011, lch. 1)
               
               
                  
                     (34)
                  
                        Treoir 2003/4/CE ó Pharlaimint na hEorpa agus ón gComhairle an 28 Eanáir 2003 maidir le rochtain phoiblí ar fhaisnéis ar an gcomhshaol agus lena naisghairtear Treoir 90/313/CEE ón gComhairle (IO L 41, 14.2.2003, lch. 26).
               
               
                  
                     (35)
                  
                        IO L 124, 17.5.2005, lch. 4.
               
               
                  
                     (36)
                  
                        Treoir 2007/2/CE ó Pharlaimint na hEorpa agus ón gComhairle an 14 Márta 2007 lena mbunaítear Bonneagar d’Fhaisnéis Spásúil sa Chomhphobal Eorpach (INSPIRE) (IO L 108, 25.4.2007, lch. 1).
               
               
                  
                     (37)
                  
                        IO L 123, 12.5.2016, lch. 1.
               
               
                  
                     (38)
                  
                        Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún (IO L 55, 28.2.2011, lch. 13).
               
            
      
    ---documentbreak--- 
      
         
               AN COIMISIÚN EORPACH
            An Bhruiséil,28.5.2018
            COM(2018) 337 final
            IARSCRÍBHINNÍ
            a ghabhann leis an
            Togra le haghaidh Rialachán ó Pharlaimint na hEorpa agus ón gComhairle
            maidir le híoscheanglais le haghaidh athúsáid uisce
            {SEC(2018) 249 final}{SWD(2018) 249 final}{SWD(2018) 250 final}
            
               
         
         
            
               IARSCRÍBHINN I
            
            
               ÚSÁIDÍ AGUS CEANGLAIS ÍOSTA
            
            
               Roinn 1.
                     Úsáidí an uisce athshlánaithe dá dtagraítear in Airteagal 2
            
            
               (a)Uisciú talmhaíochta 
            
            
               Ciallaíonn uisciú talmhaíochta na cineálacha barr seo a leanas a uisciú: 
            
            
               ·barra bia a thomhailtear amh, a chiallaíonn barra atá beartaithe lena dtomhailt ag an duine agus iad amh nó neamhphróiseáilte;
            
            
               ·barra bia próiseáilte, a chiallaíonn barra atá beartaithe lena dtomhailt ag an duine, nach bhfuil le hithe amh ach tar éis próiseas cóireála (i.e. cócaráilte, próiseáilte go tionsclaíoch);
            
            
               ·barra neamhbhia, a chiallaíonn barr nach bhfuil beartaithe lena dtomhailt ag an duine (e.g. barra féaraigh, foráiste, snáithín, ornáideacha, síl agus scraithe).
            
            
            
               Roinn 2.
                     Ceanglais íosta
            
            
               2.1. Ceanglais íosta is infheidhme maidir le huisce athshlánaithe atá beartaithe lena úsáid le haghaidh uisciú talmhaíochta 
            
            
               Leagtar amach i dTábla 1 na haicmí de cháilíocht uisce athshlánaithe agus an úsáid a cheadaítear agus na modhanna uisciúcháin le haghaidh gach aicme. Leagtar amach na ceanglais íosta do cháilíocht uisce i bpointe (a), Tábla 2. Leagtar amach na minicíochtaí íosta agus na spriocanna feidhmíochta chun faireachán a dhéanamh ar an uisce athshlánaithe i bpointe (b), Tábla 3 (faireachán gnáthrialta) agus Tábla 4 (faireachán bailíochtaithe).
            
            
               Tábla 1 Aicmí de cháilíocht uisce athshlánaithe agus an úsáid talmhaíochta cheadaithe agus an modh uiscithe
            
            
                     
                        Aicme de cháilíocht íosta uisce athshlánaithe 
                     
                  
                  
                     
                        Catagóir an bhairr
                     
                  
                  
                     
                        Modh uisciúcháin 
                     
                     
                  
               
                     
                        A 
                     
                  
                  
                     
                        Na barra bia ar fad, lena náirítear barra fréimhe a thomhailtear amh agus barra bia a bhfuil an chuid inite díobh i dteagmháil dhíreach le huisce athshlánaithe
                     
                  
                  
                     
                        Gach modh uisciúcháin 
                     
                  
               
                     
                        B 
                     
                  
                  
                     
                        Barra bia a thomhailtear amh a dtáirgtear an chuid inite díobh os cionn talún agus nach bhfuil i dteagmháil dhíreach le huisce athshlánaithe, barra bia próiseáilte agus barra neamhbhia, lena náirítear barra chun ainmhithe a tháirgeann bainne nó feoil a bheathú
                     
                  
                  
                     
                        Gach modh uisciúcháin 
                     
                  
               
                     
                        C
                     
                  
                  
                     
                  
                  
                     
                        Uisciú silte* amháin 
                     
                  
               
                     
                        D
                     
                  
                  
                     
                        Barra tionsclaíocha, fuinnimh agus síl
                     
                  
                  
                     
                        Gach modh uisciúcháin 
                     
                  
               
               (*) Is é is uisciú silte ann (ar a dtugtar sil-uisciú freisin) ná córas miocruiscithe ar féidir leis braonta uisce nó srutháin bheaga a sheachadadh go dtí na plandaí trí uisce a shileadh ar an ithir nó go díreach faoina dromchla ar rátaí fíorísle (2-20 lítear san uair) ó chóras píopaí plaisteacha ag a bhfuil trastomhas beag atá feistithe le hasraonta ar a dtugtar astairí nó sileáin. 
            
            
            
               (a)Na híocheanglais le haghaidh cáilíocht uisce
            
            
            
         
         
            
               Tábla 2 Na ceanglais maidir le cáilíocht an uisce athshlánaithe le haghaidh uisciú talmhaíochta
            
            
                     
                        Aicme de cháilíocht uisce athshlánaithe
                     
                  
                  
                     
                        Sprioc tháscach teicneolaíochta
                     
                  
                  
                     
                        Ceanglais cháilíochta
                     
                  
                  
                     
                  
               
                     
                  
                  
                     
                  
                  
                     
                        E. coli
                     
                     
                        (cfu/100 ml)
                     
                  
                  
                     
                        BOD5
                     
                     
                        (mg/l)
                     
                     
                  
                  
                     
                        TSS
                     
                     
                        (mg/l)
                     
                  
                  
                     
                        Moirtiúlacht
                     
                     
                        (NTU)
                     
                  
                  
                     
                        Eile
                     
                  
               
                     
                        A
                     
                  
                  
                     
                        Cóireáil thánaisteach, scagachán, agus dífhabhtú
                     
                  
                  
                     
                        ≤10
                     
                     
                        nó faoi bhun na teorann braite
                     
                  
                  
                     
                        ≤10
                     
                  
                  
                     
                        ≤10
                     
                  
                  
                     
                        ≤5
                     
                  
                  
                     
                        Legionella spp.: <1,000 cfu/l i gcás ina bhfuil riosca aerasólaithe i dtithe gloine
                     
                     
                     
                     
                        Néimeatóidí stéigeacha (Uibheacha heilminte): ≤1 ubh/l chun féaraigh nó foráiste a uisciú
                     
                     
                  
               
                     
                        B
                     
                  
                  
                     
                        Cóireáil thánaisteach, agus dífhabhtú
                     
                  
                  
                     
                        ≤100
                     
                  
                  
                     
                        De réir Threoir 91/271/CEE ón gComhairle
                           1
                        
                     
                     
                        ((Iarscríbhinn I, Tábla 1)
                     
                  
                  
                     
                        De réir Threoir 91/271/CEE
                     
                     
                        ((Iarscríbhinn I, Tábla 1)
                     
                  
                  
                     
                        -
                     
                  
                  
                     
                  
               
                     
                        C
                     
                  
                  
                     
                        Cóireáil thánaisteach, agus dífhabhtú
                     
                  
                  
                     
                        ≤1,000
                     
                  
                  
                     
                  
                  
                     
                  
                  
                     
                        -
                     
                  
                  
                     
                  
               
                     
                        D
                     
                  
                  
                     
                        Cóireáil thánaisteach, agus dífhabhtú
                     
                  
                  
                     
                        ≤10,000
                     
                  
                  
                     
                  
                  
                     
                  
                  
                     
                        -
                     
                  
                  
                     
                  
               
               Measfar go bhfuil an tuisce athshlánaithe ag comhlíonadh na gceanglas a leagtar amach i dTábla 2 má chomhlíonann na bearta na critéir seo ar fad a leanas:
            
            
               ·Tá na luachanna táscacha do E. coli, Legionella spp agus néimeatóidí stéigeacha comhlíonta in 90 % nó níos mó de na samplaí. Ní féidir le haon cheann de na luachanna a bheith os cionn na teorann uasta diallais d’aon aonad loga amháin ón luach táscach do E. coli agus Legionella agus 100 % den luach táscach do néimeatóidí stéigeacha.
            
            
               ·Déantar na luachanna táscacha do BOD5, TSS, agus moirtiúlacht in Aicme A a chomhlíonadh in 90 % nó níos mó de na samplaí. Ní féidir le haon cheann de na luachanna a bheith os cionn na teorann uasta diallais de 100 % den luach táscach.
            
            
            
               (b)Na ceanglais íosta le haghaidh faireacháin
            
            
               Déanfaidh oibreoirí na monarchana athshlánaithe faireachán gnáthrialta chun a fhíorú go bhfuil an tuisce athshlánaithe ag comhlíonadh na gceanglas íosta maidir le cáilíocht uisce a leagtar amach i bpointe (a). Cuirfear an faireachán gnáthrialta san áireamh i nósanna imeachta fíoraithe an chórais athúsáide uisce.
            
            
               Tábla 3 Na minicíochtaí íosta le haghaidh faireachán gnáthrialta ar uisce athshlánaithe le haghaidh uisciú talmhaíochta
            
            
                     
                  
                  
                     
                        Na minicíochtaí íosta faireacháin 
                     
                     
                  
               
                     
                        Aicme de cháilíocht uisce athshlánaithe
                     
                  
                  
                     
                        E. coli
                     
                     
                  
                  
                     
                        BOD5
                     
                  
                  
                     
                        TSS
                     
                  
                  
                     
                        Moirtiúlacht
                     
                  
                  
                     
                        Legionella spp.
                     
                     
                        (nuair is infheidhme)
                     
                  
                  
                     
                        Néimeatóidí stéigeacha
                     
                     
                        (nuair is infheidhme)
                     
                  
               
                     
                        A
                     
                  
                  
                     
                        Uair 
                     
                     
                        sa tseachtain 
                     
                  
                  
                     
                        Uair 
                     
                     
                        sa tseachtain
                     
                  
                  
                     
                        Uair 
                     
                     
                        sa tseachtain
                     
                  
                  
                     
                        Leanúnach 
                     
                  
                  
                     
                        Uair 
                     
                     
                        sa tseachtain
                     
                  
                  
                     
                        Faoi dhó sa mhí nó ar mhinicíocht a chinneann oibreoir na monarchan athshlánaithe de réir líon na nuibheacha i bhfuíolluisce a thagann isteach go dtí an mhonarcha athshlánaithe 
                     
                  
               
                     
                        B
                     
                  
                  
                     
                        Uair 
                     
                     
                        sa tseachtain
                     
                  
                  
                     
                        De réir Threoir 91/271/CEE
                     
                     
                        ((Iarscríbhinn I, Roinn D)
                     
                  
                  
                     
                        De réir Threoir 91/271/CEE
                     
                     
                        (Iarscríbhinn I, Roinn D)
                     
                  
                  
                     
                        -
                     
                  
                  
                     
                  
                  
                     
                  
               
                     
                        C
                     
                  
                  
                     
                        Faoi dhó sa mhí
                     
                     
                  
                  
                     
                  
                  
                     
                  
                  
                     
                        -
                     
                  
                  
                     
                  
                  
                     
                  
               
                     
                        D 
                     
                  
                  
                     
                        Faoi dhó sa mhí
                     
                     
                  
                  
                     
                  
                  
                     
                  
                  
                     
                        -
                     
                  
                  
                     
                  
                  
                     
                  
               
            
               Ní mór an faireachán bailíochtaithe a dhéanamh sula gcuirtear an mhonarcha athshlánaithe i mbun oibriúcháin, nuair a dhéantar uasghrádú ar threalamh, agus nuair a thugtar trealamh nó próisis nua isteach.
            
            
               Déanfar an faireachán bailíochtaithe don aicme is déine de cháilíocht uisce athshlánaithe, Aicme A, chun a áirithiú go bhfuil na spriocanna feidhmíochta (laghdú logartaim10) comhlíonta. Is é atá i gceist le faireachán bailíochtaithe ná faireachán ar na miocrorgánaigh tháscacha a bhaineann le gach grúpa pataigíní (baictéir, víris agus protozoa). Is iad na miocrorgánaigh tháscacha atá roghnaithe ná E. coli le haghaidh baictéir phataigineacha, baictéarafagaigh dhrólannacha F-shonracha, baictéarafagaigh shómatacha dhrólannacha nó baictéarafagaigh dhrólannacha le haghaidh víris phataigineacha, agus spóir de Clostridium perfringens nó baictéir sulfáitlaghdaithe spórdhéanta le haghaidh protozoa. Tá na spriocanna feidhmíochta (laghdú logartaim10 ) le haghaidh an fhaireacháin bailíochtaithe ar na miocrorgánaigh tháscacha roghnaithe leagtha amach i dTábla 4 agus comhlíonfar iad ag asraon na monarchan athshlánaithe (an pointe comhlíonta), agus dlús an eisiltigh fuíolluisce amh atá ag teacht isteach go dtí an mhonarcha cóireála fuíolluisce uirbigh á chur san áireamh. 
            
            
               Tábla 4 Faireachán bailíochtaithe ar uisce athshlánaithe le haghaidh uisciú talmhaíochta
            
            
                     
                        Aicme 
                     
                     
                        de cháilíocht uisce 
                     
                     
                        athshlánaithe
                     
                  
                  
                     
                        Miocrorgánaigh tháscacha (*)
                     
                     
                  
                  
                     
                        Spriocanna feidhmíochta don slabhra cóireála
                     
                     
                        (laghdú logartaim10)
                     
                  
               
                     
                        A
                     
                  
                  
                     
                        E. coli 
                     
                  
                  
                     
                        ≥ 5.0
                     
                  
               
                     
                  
                  
                     
                        Iomlán na mbaictéarafagach drólannach/baictéarafagaigh dhrólannacha F-shonracha/baictéarafagaigh shómatacha dhrólannacha/baictéarafagaigh dhrólannacha (**)
                     
                  
                  
                     
                        ≥ 6.0 
                     
                  
               
                     
                  
                  
                     
                        Spóir de Clostridium perfringens/baictéir sulfáitlaghdaithe spórdhéanta (***)
                     
                  
                  
                     
                        ≥ 5.0
                     
                  
               
               (*) Is féidir úsáid a bhaint, freisin, as na pataigíní tagartha Campylobacter, Rotavirus agus Cryptosporidium, seachas na miocrorgánaigh tháscacha atá molta a úsáid, chun faireachán a dhéanamh ar bhailíochtú. Ba cheart, sa chás sin, go mbeadh feidhm ag na spriocanna feidhmíochta seo a leanas atá sloinnte mar laghdú log10: Campylobacter (≥ 5.0), Rotavirus (≥ 6.0) agus Cryptosporidium (≥ 5.0).
            
            
               (**) Roghnaítear iomlán na mbaictéarafagach drólannach mar an táscaire víreasach is iomchuí. Mura féidir anailís a dhéanamh ar iomlán na mbaictéarafagach drólannach, áfach, ní mór anailís a dhéanamh ar cheann amháin acu (baictéarafagaigh dhrólannacha F-shonracha nó baictéarafagaigh shómatacha dhrólannacha) ar a laghad.
            
            
               (***) Roghnaítear spóir de Clostridium perfringens mar an táscaire protozoa is iomchuí. Is rogha mhalartach iad baictéir sulfáitlaghdaithe spórdhéanta, áfach, mura féidir baint logartaim10 arna iarraidh a bhailíochtú de dheasca dhlús na spór de Clostridium perfringens.
            
            
               Déanfaidh an toibreoir na modhanna anailíse don fhaireachán a bhailíochtú agus a dhoiciméadú i gcomhréir le EN ISO/IEC-17025 nó caighdeáin náisiúnta nó idirnáisiúnta eile lena náirithítear cáilíocht choibhéiseach.
            
            
         
         
            
               Iarscríbhinn II 
            
            
               Iarscríbhinn II – Príomhchúraimí bainistithe riosca
            
            
               1.Tabhair tuairisc ar an gcóras athúsáide uisce, ón bhfuíolluisce a thagann isteach go dtí an mhonarcha cóireála fuíolluisce uirbigh go dtí an pointe úsáide, lena náirítear na foinsí fuíolluisce, na céimeanna cóireála agus na teicneolaíochtaí ag an monarcha athshlánaithe, an bonneagar soláthair agus stórála, an úsáid bheartaithe, an tionad úsáide, agus cainníochtaí an uisce athshlánaithe atá le soláthar. Is é is aidhm don tasc seo tuairisc mhionsonraithe a thabhairt ar an gcóras athúsáide uisce ina iomláine. 
            
            
               2.Guaiseacha a d’fhéadfadh a bheith ann a shainaithint, go háirithe truailleáin agus pataigíní, agus an baol go dtarlódh eachtraí guaiseacha, amhail teip chóireála, sceitheadh de thimpiste nó éilliú sa chóras athúsáide uisce a bhfuil tuairisc tugtha air.
            
            
               3.Na comhshaoil, daonraí agus daoine aonair a shainaithint ina bhfuil baol ann go nochtfar iad do na guaiseacha shainaitheanta a d’fhéadfadh a bheith ann, agus aird ar na himthosca comhshaoil shonracha, amhail an hidrigeolaíocht, toipeolaíocht, cineál ithreach agus éiceolaíocht áitiúil, agus imthosca a bhaineann le cineál na mbarr agus na cleachtais feirmeoireachta. Ní mór aird a thabhairt freisin ar na héifeachtaí fadtéarmacha nó na héifeachtaí a d’fhéadfadh a bheith do-athraithe a bhaineann leis an oibríocht athshlánaithe uisce.
            
            
               4.Measúnú riosca a dhéanamh ina gcumhdaítear idir rioscaí comhshaoil agus rioscaí do shláinte an duine agus ainmhithe, agus aird á tabhairt ar chineál na nguaiseacha sainaitheanta a d’fhéadfadh a bheith ann, na comhshaoil, daonraí agus daoine aonair a sainaithníodh go bhfuil baol ann go nochtfar iad do na guaiseacha sin agus déine na néifeachtaí a d’fhéadfadh a bheith ag na guaiseacha, mar aon le reachtaíocht ábhartha uile an Aontais agus an reachtaíocht náisiúnta ábhartha uile, na treoirdhoiciméid uile agus na ceanglais íosta uile a bhaineann le sábháilteacht bia agus beatha agus sábháilteacht oibrithe. Tabharfar aghaidh ar éiginnteacht eolaíoch sa saintréithiú riosca i gcomhréir le prionsabal an réamhchúraim.
            
            
               Beidh na gnéithe seo a leanas sa mheasúnú riosca:
            
            
               (c)measúnú ar na rioscaí comhshaoil, lena náirítear iad seo ar fad a leanas:
            
            
               (`)deimhniú ar chineál na nguaiseacha, lena náirítear, i gcás inar iomchuí, an leibhéal tuartha neamhéifeachta;
            
            
               (a)measúnú ar raon féideartha an nochta; 
            
            
               (b)saintréithiú an riosca. 
            
            
            
               (`)measúnú ar na rioscaí do shláinte an duine, lena náirítear iad seo ar fad a leanas:
            
            
               (`)deimhniú ar chineál na nguaiseacha, lena náirítear, i gcás inarb iomchuí, an caidreamh atá bainteach le dáileogacht; 
            
            
               (a)measúnú ar raon féideartha an nochta nó na dáileogachta;
            
            
               (b)saintréithiú an riosca. 
            
            
            
               Cuirfear na ceanglais agus na hoibleagáidí seo a leanas, ar a laghad, san áireamh sa mheasúnú riosca:
            
            
               (a)an ceanglas go laghdófaí agus go gcoiscfí truailliú uisce ó níotráití i gcomhréir le Treoir 91/676/CEE ón gComhairle
                  2
               ; 
            
            
               (b)an oibleagáid go gcomhlíonfadh limistéir cosanta uisce óil na ceanglais i dTreoir 98/83/CE ón gComhairle
                  3
               ;
            
         
         
            
               (c)an ceanglas go gcomhlíonfaí na cuspóirí comhshaoil a leagtar amach i dTreoir 2000/60/CE ó Pharlaimint na hEorpa agus ón gComhairle
                  4
               ;
            
            
               (d)an ceanglas cosc a chur ar thruailliú fuíolluisce i gcomhréir le Treoir 2006/118/CE ó Pharlaimint na hEorpa agus ón gComhairle
                  5
               ;
            
            
               (e)an ceanglas go gcomhlíonfaí na caighdeáin cháilíochta chomhshaoil le haghaidh substaintí tosaíochta agus truailleáin áirithe eile a leagtar síos i dTreoir 2008/105/CE ó Pharlaimint na hEorpa agus ón gComhairle
                  6
               ; 
            
            
               (f)an ceanglas go gcomhlíonfaí na caighdeáin cháilíochta chomhshaoil le haghaidh truailleán ar údar imní náisiúnta iad (i.e. truailleáin shonracha in abhantracha) a leagtar síos i dTreoir 2000/60/CE;
            
            
               (g)an ceanglas go gcomhlíonfaí na caighdeáin cháilíochta uisce a leagtar síos i dTreoir 2006/7/CE ó Pharlaimint na hEorpa agus ón gComhairle
                  7
               ;
            
            
               (h)na ceanglais maidir le cosaint an chomhshaoil, agus go háirithe cosaint na hithreach, nuair a úsáidtear sloda séarachais sa talmhaíocht faoi Threoir 86/278/CEE ón gComhairle
                  8
               ;
            
            
               (i)na ceanglais maidir le sláinteachas earraí bia a leagtar síos i Rialachán (CE) Uimh. 852/2004 ó Pharlaimint na hEorpa agus ón gComhairle
                  9
                agus an treoir a thugtar san Fhógra ón gCoimisiún maidir leis an treoirdhoiciméad maidir le haghaidh a thabhairt ar rioscaí micribhitheolaíocha i dtorthaí agus glasraí úra le linn chéim an phríomhtháirgthe trí shláinteachas maith;
            
            
               (j)na ceanglais maidir le sláinteachas beatha a leagtar síos i Rialachán (CE) Uimh. 183/2005 ó Pharlaimint na hEorpa agus ón gComhairle
                  10
               .
            
            
               (k)an ceanglas go gcomhlíonfaí na critéir mhicribhitheolaíocha a leagtar amach i Rialachán (CE) Uimh. 2073/2005 ón gComhairle
                  11
               ;
            
            
               (l)na ceanglais maidir le leibhéil uasta le haghaidh éilleáin áirithe in earraí bia a leagtar amach i Rialachán (CE) Uimh. 1881/2006 ón gComhairle
                  12
               ;
            
            
               (m)na ceanglais maidir le huasleibhéil iarmhar lotnaidicídí i mbia agus i mbeatha nó ar bhia agus ar bheatha a leagtar amach i Rialachán (CE) Uimh. 396/2005 ó Pharlaimint na hEorpa agus ón gComhairle
                  13
               ;
            
            
               (n)na ceanglais maidir le sláinte ainmhithe i Rialachán (CE) 1069/2009 ó Pharlaimint na hEorpa agus ón gComhairle
                  14
                agus Rialachán (CE) 142/2011 ón gCoimisiún
                  15
               .
            
            
               5.I gcás inar gá agus inarb iomchuí sin chun cosaint leordhóthanach an chomhshaoil agus shláinte an duine a áirithiú, sonraigh ceanglais maidir le cáilíocht uisce agus faireachán atá sa bhreis ar na ceanglais a shonraítear in Iarscríbhinn I agus/nó atá níos déine ná iad.
            
            
               Ag brath ar thoradh an mheasúnaithe tionchair dá dtagraítear i bpointe 4, d’fhéadfadh sé go mbainfeadh na ceanglais bhreise sin leis na nithe seo a leanas go háirithe:
            
            
               (a)miotail throma; 
            
            
               (b)lotnaidicídí;
            
            
               (c)seachtháirgí dífhabhtaithe;
            
            
               (d)cógais;
            
            
               (e)substaintí eile ar díol imní iad; 
            
            
               (f)frithsheasmhacht fhrithmhiocróbach.
            
         
         
            
               6.Sainaithin bearta coisctheacha atá i bhfeidhm cheana féin nó ar cheart iad a dhéanamh chun srian a chur le rioscaí sa chaoi gur féidir na rioscaí sainaitheanta ar fad a bhainistiú go leordhóthanach.
            
            
               Féadfar a áireamh ar na bearta coisctheacha sin:
            
            
               (a)rialú rochtana:
            
            
               (b)dífhabhtú breise nó bearta bainte truailleán;
            
            
               (c)teicneolaíocht shonrach uiscithe lena maolaítear an riosca aerasólaithe (e.g. uisciú silte); 
            
            
               (d)tacaíocht básaithe pataiginí roimh an mbuaint;
            
            
               (e)achair íosta sábháilteachta a bhunú.
            
            
               Leagtar amach i dTábla 1 bearta coisctheacha sonracha a d’fhéadfadh a bheith ábhartha. 
            
            
               Tábla 1: Bearta coisctheacha sonracha
            
            
                     
                        Aicme 
                     
                     
                        de cháilíocht uisce
                     
                     
                        athshlánaithe
                     
                  
                  
                     
                        Bearta coisctheacha sonracha 
                     
                  
               
                     
                        A
                     
                  
                  
                     
                        -Níor cheart muca a nochtadh d’fharae a uiscítear le huisce athshlánaithe ach amháin más ann do shonraí leordhóthanacha a léireodh gur féidir na rioscaí do chás sonrach a bhainistiú.
                     
                  
               
                     
                        B
                     
                  
                  
                     
                        -Tá toirmeasc ar tháirgí uiscithe nó faoi shileadh a bhuain agus iad fós fliuch.
                     
                     
                        -Ba cheart eallach déiríochta atá ag lachtadh a choinneáil amach ó fhéarach go dtí go bhfuil sé tirim. 
                     
                     
                        -Ní mór farae a thriomú nó sadhlas a dhéanamh de sula ndéanfar é a phacáistiú. 
                     
                     
                        -Níor cheart muca a nochtadh d’fharae a uiscítear le huisce athshlánaithe ach amháin más ann do shonraí leordhóthanacha a léireodh gur féidir na rioscaí do chás sonrach a bhainistiú.
                     
                     
                  
               
                     
                        C
                     
                  
                  
                     
                        -Tá toirmeasc ar tháirgí uiscithe nó faoi shileadh a bhuain agus iad fós fliuch.
                     
                     
                        -Coinnigh ainmhithe féaraigh amach ó fhéarach ar feadh cúig lá tar éis an uiscithe deiridh. 
                     
                     
                        -Ní mór farae a thriomú nó sadhlas a dhéanamh de sula ndéanfar é a phacáistiú. 
                     
                     
                        -Níor cheart muca a nochtadh d’fharae a uiscítear le huisce athshlánaithe ach amháin más ann do shonraí leordhóthanacha a léireodh gur féidir na rioscaí do chás sonrach a bhainistiú.
                     
                     
                  
               
                     
                        D
                     
                  
                  
                     
                        -Tá toirmeasc ar tháirgí uiscithe nó faoi shileadh a bhuain agus iad fós fliuch.
                     
                  
               
               7.Áirithigh go bhfuil córais agus nósanna imeachta leordhóthanacha maidir le rialú cáilíochta i bhfeidhm, lena náirítear faireachán ar an uisce athshlánaithe le haghaidh paraiméadair ábhartha, agus go mbunófar cláir chothabhála leordhóthanacha do threalamh.
            
            
               8.Áirithigh go bhfuil córais faireacháin comhshaoil i bhfeidhm a bhraithfidh aon éifeachtaí diúltacha atá ag athúsáid an uisce agus, chomh maith leis sin, áirithigh go gcuirfear an taiseolas ón bhfaireachán ar fáil agus go ndéanfar gach próiseas agus nós imeachta a bhailíochtú agus a dhoiciméadú mar is iomchuí.
            
            
               Moltar go mbunódh agus go gcoinneodh an toibreoir monarchan athshlánaithe córas bainistithe cáilíochta atá deimhnithe faoi ISO 9001 nó a choibhéis. 
            
            
               9.Áirithigh go bhfuil córas iomchuí i bhfeidhm chun teagmhais agus cásanna éigeandála a bhainistiú, lena náirítear nósanna imeachta chun na páirtithe ábhartha ar fad a chur ar an eolas mar is iomchuí faoi theagmhais den sórt sin, agus coimeád plean freagartha éigeandála a thugtar cothrom le dáta ar bhonn rialta.
            
            
            
         
         
            
                  
                     (1)
                  
                        Treoir 91/271/CEE ón gComhairle an 21 Bealtaine 1991 maidir le cóireáil fuíolluisce uirbigh (IO L 135, 30.5.1991, lch. 40).
               
               
                  
                     (2)
                  
                        Treoir 91/676/CEE ón gComhairle an 12 Nollaig 1991 maidir le huiscí a chosaint ar thruailliú de bharr níotráití ó fhoinsí talmhaíochta (IO L 375, 31.12.1991, lch. 1-8).
               
               
                  
                     (3)
                  
                        Treoir 98/83/CE ón gComhairle an 3 Samhain 1998 maidir le cáilíocht an uisce atá ceaptha do thomhaltas an duine (IO L 330, 5.12.1998, lch. 32).
               
               
                  
                     (4)
                  
                        Treoir 2000/60/CE ó Pharlaimint na hEorpa agus ón gComhairle an 23 Deireadh Fómhair 2000 lena mbunaítear creat do ghníomhaíocht Chomhphobail i réimse an bheartais uisce (IO L 327, 22.12.2000, lch. 1).
               
               
                  
                     (5)
                  
                        Treoir 2006/118/CE ó Pharlaimint na hEorpa agus ón gComhairle an 12 Nollaig 2006 maidir le screamhuisce a chosaint ar thruailliú agus ar mheathlú (IO L 372, 27.12.2006, lch. 19).
               
               
                  
                     (6)
                  
                        Treoir 2008/105/CE ó Pharlaimint na hEorpa agus ón gComhairle an 16 Nollaig 2008 maidir le caighdeáin cáilíochta comhshaoil i réimse an bheartais uisce, lena leasaítear agus lena naisghairtear ina dhiaidh sin Treoracha 82/176/CEE, 83/513/CEE, 84/156/CEE, 84/491/CEE, 86/280/CEE ón gComhairle agus lena leasaítear Treoir 2000/60/CE ó Pharlaimint na hEorpa agus ón gComhairle (IO L 348, 24.12.2008, lch. 84).
               
               
                  
                     (7)
                  
                        Treoir 2006/7/CE ó Pharlaimint na hEorpa agus ón gComhairle an 15 Feabhra 2006 maidir le cáilíocht uisce snámha a bhainistiú agus lena leasaítear Treoir 76/160/CEE (IO L 64, 4.3.2006, lch. 37).
               
               
                  
                     (8)
                  
                        Treoir 86/278/CEE ón gComhairle an 12 Meitheamh 1986 maidir le cosaint an chomhshaoil, agus go háirithe cosaint na hithreach, nuair a úsáidtear sloda séarachais sa talmhaíocht (IO L 181, 4.7.1986, lch. 6).
               
               
                  
                     (9)
                  
                        Rialachán (CE) Uimh 852/2004 ó Pharlaimint na hEorpa agus ón gComhairle an 29 Aibreán 2004 maidir le sláinteachas earraí bia (IO L 139, 30.4.2004, lch. 1).
               
               
                  
                     (10)
                  
                        Rialachán (CE) Uimh. 183/2005 ó Pharlaimint na hEorpa agus ón gComhairle an 12 Eanáir 2005 lena leagtar síos na ceanglais i ndáil le sláinteachas beatha ainmhithe (IO L 35, 8.2.2005, lch. 1).
               
               
                  
                     (11)
                  
                        Rialachán (CE) Uimh. 2073/2005 ón gCoimisiún an 15 Samhain 2005 maidir le critéir mhicribhitheolaíocha le haghaidh earraí bia (IO L 338, 22.12.2005, lch. 1).
               
               
                  
                     (12)
                  
                        Rialachán (CE) Uimh. 1881/2006 ón gCoimisiún an 19 Nollaig 2006 lena socraítear leibhéil uasta le haghaidh éilleáin áirithe in earraí bia (IO L 364, 20.12.2006, lch. 5).
               
               
                  
                     (13)
                  
                        Rialachán (CE) Uimh. 396/2005 ó Pharlaimint na hEorpa agus ón gComhairle an 23 Feabhra 2005 maidir le huasleibhéil iarmhar lotnaidicídí i mbia agus i mbeatha de thionscnamh plandaí nó ainmhíoch agus lena leasaítear Treoir 91/414/CEE ón gComhairle (IO L 70, 16.3.2005, lch. 1)
               
               
                  
                     (14)
                  
                        Rialachán (CE) Uimh. 1069/2009 ó Pharlaimint na hEorpa agus ón gComhairle an 21 Deireadh Fómhair 2009 lena leagtar síos rialacha sláinte maidir le seachtháirgí ainmhithe agus táirgí díorthaithe nach bhfuil ceaptha mar bhia don duine agus lena naisghairtear Rialachán (CE) Uimh. 1774/2002 (Rialachán maidir le seachtháirgí ainmhithe) (IO L 300, 14.11.2009, lch. 1).
               
               
                  
                     (15)
                  
                        Rialachán (AE) Uimh. 142/2011 an 25 Feabhra 2011 lena gcuirtear chun feidhme Rialachán (CE) Uimh. 1069/2009 ó Pharlaimint na hEorpa agus ón gComhairle lena leagtar síos rialacha sláinte maidir le seachtháirgí ainmhithe agus táirgí díorthaithe nach bhfuil nach bhfuil ceaptha mar bhia don duine agus lena gcuirtear chun feidhme Treoir 97/78/EC ón gComhairle maidir le samplaí agus míreanna áirithe atá díolmhaithe ó sheiceálacha tréidliachta ag an teorainn faoin Treoir sin (Téacs atá ábhartha maidir le LEE) (IO L 54, 26.2.2011, lch. 1)